IGLU: #hemeroteka #liburuak #feminismoa | Feminismoaren erronkak libururatu ditu Mari Luz Estebanek, Lisipen\n#hemeroteka #liburuak #feminismoa | Feminismoaren erronkak libururatu ditu Mari Luz Estebanek, Lisipen\nIrudia: Berria / Mari Luz Esteban\nFeminismoaren erronkak libururatu ditu Mari Luz Estebanek, Lisipen.\nMugimendu feministak mahai gainean dituen hainbat gai jorratu ditu 'Feminismoa eta politikaren eraldaketak' lanean. «Argiak eta ilunak», emandako pausoak eta kezkak bildu ditu Estebanek.\nMaialen Unanue | Berria, 2017-03-07\n‘Feminismoa eta politikaren eraldaketak’ du izena Mari Luz Estebanek ondu duen azken liburuak: Susa argitaletxearen Lisipe bildumaren bigarren alea da. 1976an du abiapuntua, egileak azaldu duenez: «'Gure genealogia feministak' liburuan agertzen den bezala, aurrekariak ere badauden arren, orduan hasten da feminismoa, gaur egun ezagutzen dugun bezala». Ordutik gaur arte feminismoak Euskal Herrian izan dituen ezaugarriak eta eraldaketak aztertu ditu; baieztapen batzuk egin ditu, baina, batez ere, pertsonalki sortu zaizkion eta mugimendu feministaren barruan mahai gaineratu diren hainbat galdera bildu ditu: «Euskal feminismoa egiten ari den gogoeta prozesu baten parte bat da, elementu bat gehiago: euskal feminista guztiak jabetu dira aldaketa batzuk eman direla eta egokitu egin behar dugula».\nHiru bloke ditu lanak: batetik, politika egiteko modu berriak; bestetik, «argiak eta ilunak», eta epilogo bat. Lehenengo zatiaren izenburua Politika berrasmatzen ari gara? da; horri erantzunez, Estebanek baietz uste du: «Hasieran ez nuen uste aldaketak hainbeste izango zirenik, eta orain, berriz, esango nuke jarraitutasun dezente topatu ditudala. Aldaketa sakonak ere gertatu dira, kezkak sortzen dituztenak».\n‘Zenbait izarguneren argiak eta ilunak’ du izenburu bigarren atalak: «Uste dut liburu osoan islatu dudala argien eta ilunen ideia: badaude argi asko, baina badaude, era berean, parte ilunagoak, edo kezkak». Botereaz eta lidergoaz, indarkeria matxistaz eta zaintzaz hausnartu du horren barruan.\nEpilogoan, mugimendu feminista nola ikusten duen azaldu du: «Nire ustez, mugimendu feminista zerbait bada, mugimendu kolektibo bat da, emakume asko eta emakume mota asko biltzen dituena». Alde horretatik, «gorputz kolektibo» gisa irudikatzen du: «Ez dugu galdu behar kolektibotasuna: elkarrekin harremanetan gaude, eta horrela egingo dugu aurrera».\nAbantailak eta kezkak\nEuskal feminismoaren ezaugarri eta eraldaketen hainbat ertz jorratu ditu. Esaterako, mugimendua «zahartzen eta, era berean, gaztetzen» ari dela, haren ustez. «Esango nuke kaleko mugimendua gero eta gehiago gazteen eskuetan dagoela, eta eskerrak eman behar dizkiegu mugimendua mantentzen dutelako». Horrez gain, Estebanen esanetan, mugimendu feminista dibertsifikatzen hasi zen 1980ko hamarkadan: «Elkarteez aparte, mugimendua sartu zen unibertsitatean, instituzioetan, eta gero eta feminista profesionalizatu gehiago ditugu». Uste du horrek mugimenduari «abantaila asko» ekarri dizkiola, feminismoaren ekiteko gaitasuna zabaldu baitu horrek. Baina kezkak ere sortzen dizkio: «Non gelditzen dira elkarteak? Elkarte asko daude, baina emakume feminista asko eta asko ez daude elkarteetan, eta hori, maila batean, kezkagarria da».\nPolitika erreformisten eta politika eraldatzaileen uztarketa ere landu du: «Jarraitu nahi dugu kalean protestatzen, jarraitu nahi dugu neurri eraldatzaileekin, baina, aldi berean, erakundeetan egon nahi dugu. Ez dakit hortik zer etorriko den». Estebanek ohartarazi du erakundeek «sekulako boterea» dutela gizarte mugimenduak neutralizatzeko, «parte bat hartzeko, eta ez osotasunean». Baina hori ez da feminismoarekin soilik gertatzen, haren ustez: «Ezkerra egiten ari da hori Euskal Herrian, eta horretaz oso gutxi ari gara hitz egiten: ez gara ebaluazioak egiten ari». Feminismoak erakundeetan egoteko apustua egin du, eta azterketa egitea merezi du, haren ustez.\nFeministen elkarguneei buruz, bi nabarmendu ditu: emakumeen etxeak eta unibertsitateak. «Biak dira garrantzitsuak, baina unibertsitatean hierarkiak markatuago daude, dakitenak eta ez dakitenak, eta horizontaltasuna zailagoa da. Emakumeen Etxeetan iruditzen zait botere harremanak egon daitezkeela, baina mota guztietako pertsonak elkartzea oso interesgarria da».\nMugimenduak 40 urtean egin duen ibilbideari erreparatuta, bi aro desberdindu ditu Estebanek: XX. mendekoa eta XXI. mendekoa. «Eta esango nuke hirugarren aro baten hasieran gaudela, baina nire hipotesia da». Zenbait gako eman ditu sailkapen hori azaltzeko. Joan den mendean, mugimendu feminista «beste gizarte mugimendu bat» zen Euskal Herrian, haren ustez. «Euskal kultura bezala, oso unitarioak izan ginen, oso horizontalak eta oso antisistema». Eta, Estebanen esanetan, unitarioa eta horizontala da gaur egun ere. Ez hain antisistema, erakundeetan sartu den heinean.\nAztertu dituen eraldaketa zenbaitek «muturra» jo dutelakoan dago Esteban, eta horrek ireki dezake, haren esanetan, aipatzen duen hirugarren aro hori. Militantzia ereduak aldatu izana da adierazleetako bat: «Badirudi emakume batzuk ez daudela prest elkarte batean egoteko, baina bai puntualki parte hartzeko, eta horrek aldatzen du pixka bat antolatuta egotearen ideia». Beste bat instituzioetan egotea da: alda dezake hausturaren eta erreformaren arteko oreka, Estebanen esanetan. Elkargune berrien sorrera eta erakundetzearen inguruan izaten ari diren eztabaidak ere gakotzat ditu: «Horretaz, adibidez, ez dugu hitz egin lehenago feminismoan: lehen antisistema zen gehiago, behetik aldatzea; orain, sektore batean, behintzat, hitz egiten ari da nola aldatu goitik erakundeak feminismotik». Egoera berriak dira, Estebanen ustez: ez dira bat-batean gertatzen diren aldaketak, baina bai «momentu jakin batean» mugimendu feministaren ekiteko moldea aldatu dutenak. «Eztabaida horien emaitzek alda ditzakete, era berean, feminismoa egiteko eta ulertzeko modua».\nFeminismoa eta ezkerra\nEstebanek «feministentzat» egin du liburua, publiko nagusia izango delakoan, baita oro har Euskal Herriko ezkerreko politikan interesa dutenentzat ere: «Feminismoaren eraldaketa batzuk horri bakarrik dagozkio, baina gehienak orokorragoak dira». Kezka bat azaleratzeko aprobetxatu du: «Herri honetan nahiko garapen ona izan du feminismoak, bai teoria aldetik, bai elkartegintza aldetik, baina batzuetan iruditzen zait teoria feminista eta teoria orokorra ez direla hainbeste elkartzen».\nEtiquetas: 0308-MUJ, 8M, 9788492468980, Activismo, EUS, Euskal Herria, Feminismo, H-Berria, Hemeroteca, Libros, M. Luz Esteban, Política


EH Bildu-k Aldundiak prestazio eta zerbitzuen zorroaren maparen eskumenak bere gain har ditzala eskatu du\nClaudia Venceslao: "Bada garaia Gizarte Zerbitzuak serio hartzeko eta inor atzean geratu ez dela bermatzeko" | Rocio Vitero: "Gure legeak aplikatzea eta gauzatzea beharrezkoa da aurrera egiten jarraitzeko"\n| 2020-03-12 11:16:00\nGasteizko eta Arabako EH Bilduk agerraldia egin dute elkarrekin, aldundiari prestazio eta zerbitzuen zorroaren maparen eskumenak bere gain har ditzan eskatzeko.\nRocio Viterok salatu du EAJk eta PSEk bost urte daramatzatela zaintza den balio publikoa urratzen. Zinegotziak deitoratu du azken urteotan ikusten ari direla gizarte zerbitzuek ez dietela pertsonen beharrei erantzuten, eta duela urte batzuk aitzindaria eta berritzailea izan zen sistema bat jada ez dela hala, udal eta foru gobernuen apustu hutsagatik.\nZentzu horretan, EH Bilduk gizarte zerbitzuen sistema berri baten aldeko apustua egiten du, baina horretarako beharrezkotzat jotzen du legeek eskatzen dutena finkatzea eta betetzea. "Gure legeak aplikatzea eta gauzatzea beharrezkoa da aurrera egiten jarraitzeko", adierazi du Rocio Vitero zinegotziak. Horretarako, EH Bilduk mozio bat erregistratu du ostegun honetan, bai Udalean, baita Batzar Nagusietan ere, Zorroari buruzko Dekretua bete dadin eta Gizarte Zerbitzuetarako sarbidea bermatu dadin eskatzeko.\nGainera, Gasteizko Udalak gizarte-zerbitzuen estaldurari dagokionez duen izaera subsidiarioa ezagututa, EH Bildu-k beharrezkotzat jo du Gizarte Ongizaterako Foru Erakundeari eskaera bat egitea gaur egun bere gain hartzen ez dituen eskumenak bere gain hartzeko.\n"Arabako Gizarte Zerbitzuek ezin dute gehiago itxaron"\nClaudia Venceslao batzarkideak gogorarazi duenez, 2015ean lankidetzarako esparru-hitzarmen bat sinatu zen Udalaren eta Aldundiaren artean, lankidetza-hitzarmen horren bi berritzerekin. Aurtengo abenduaren 31n akordio hau amaituko da.\nHorregatik, Venceslaok salatu du Foru Aldundiak denbora nahikoa izan duela urteotan bere eskumenak bere gain hartzeko eta 2008an onartutako Gizarte Zerbitzuen Kartera eta Mapa martxan jartzeko. Hori dela eta, Gizarte Zerbitzuen Foru Departamentuak araudi hori bete eta bere erantzukizuna bere gain har dezala exijitu du.\nAmaitzeko, Venceslaok esparru hitzarmen horren berritzerik ez egotea exijitu du: "Aldundiak ez ditu bere gain hartu 2017an martxan jartzea edo zabaltzea helburu zuten zenbait baliabide. Gizarte Zerbitzuak serio hartzeko eta inor ez dela atzean geratuko bermatzeko garaia iritsi da".


About: dbpedia-eu:Mack_Sennett Goto Sponge NotDistinct Permalink\nMack Sennett (Michael Sinnott jaioa; Richmond, Quebec, 1880ko urtarrilaren 17a – Woodland Hills, Kalifornia, 1960ko azaroaren 5a) Estatu Batuetako zinemagilea izan zen. Antzezlea, zuzendaria eta produktorea izan zen. Music-hallean lan egin zuen zineman hasi aurretik. 1909an eta 1910ean, Griffithen film barregarrietan lan egin zuen, antzezle gisa. 1912an, Keystone Comedies Corp. produkzio-etxea sortu zuen, Estatu Batuetako zinema mutu barregarriaren eskolan garrantzi handia izan zuena. 1915ean, Triangle-Keystone enpresa sortu zuen, Griffithekin eta Incerekin batera. Antolatzaile bikaina izan zen, talentu handiko antzezle berriak ezagutarazi zituen, eta umore estilo berezi bat sortu zuen, basatia eta absurdoa, egunerokotasunari atxikia, harrapaketan eta ihesean, bata besteari lotutako gag-et


SDE / Fundazioa / Kirol Arloa / Gure Balioak\nOroren gainetik, balioak dira Eibarren bereizgarri nagusia. "Gure Balioak" proiektuak erakundearen balio adierazgarrienetako sei lantzen ditu. Balio horietako bakoitzari ekintza zehatz eta zenbakarri bat lotzen zaio, gure jokalari bakoitzarentzat.\nERRESPETUA – agurra, errespetuzko eta estimuzko keinu gisa\nKONPROMISOA – puntualtasuna\nDIZIPLINA – Eibarren jokatzeko moduarekin lotuta\nAPALTASUNA– aldagelen garbitasuna\nELKARTASUNA – materiala biltzea joko-denbora handituta\nZINTZOTASUNA – jokoan izandako portaerak\nProiektuaren barruan, denboraldi osoan aztertzen dira jokalariak. Amaitzen denean, familiei bidaliko zaien txosten orokor bat prestatzen da, eta emaitzak Balioen Barne Ligan bistaratuko dira.\nEkimen horrek beste erakunde nazional eta nazioarteko batzuen interesa piztu du, eta LaLigak antolatutako hitzaldietan parte hartu dugu.


Koldo Izagirreren 'Euzkadi merezi zuten'-ek 25 urte bete ditu eta berriz ere plazaratu da | El Diario Vasco\nKoldo Izagirreren 'Euzkadi merezi zuten'-ek 25 urte bete ditu eta berriz ere plazaratu da\nMiércoles, 11 noviembre 2009, 04:24\nDV. Susa argitaletxeak Koldo Izagirreren argitaratu du berriz ere. Idazle horren lehenbiziko eleberria da, aurreneko aldiz orain dela 25 urte plazaratua. Orduan Hordago- -Lur etxeak atera zuen.\nNobela laburra da, 1920 eta 1930 hamarraldietan kokatua. Beraz, monarkia, errepublika, altxamendu militarra eta gerra hartzen ditu bere baitan. Giro katoliko itoa, langileen neke gorriak eta garai hobeen esperantza zapuztua jasotzen ditu Izagirrek bertan.\nKontakizuneko giroa erdi rurala eta erdi industriala da eta fikziozko ez diren hainbat pertsonaia ere aipatzen dira: Victoria Eugenia erregina (Casas Baratas inaugratzen); Marrus eta Txirrita bertsolariak (sagardotegian); Victorio Luzuriaga enpresaria (Pasaiako fabrikan); De Buck eta Jean Graf kotxe pilotuak (Europako Grand Prix karreran 1926an... Pasaia, Altza, Hernani eta Herrerabezalako tokietan garatzen da istorioa.\nKontatzeko moldeari dagokionez, narrazio hau film baten tankerakoa da: kapituluz kapitulu, eta kapitulu bakoitza sekuentziaka antolatuta dago, errodatuta balego bezala.\nPortadan Indalezio Ojangurenen argazki bat dago, 1932koa, non Orixe, Lizardi eta Damaso Intza ageri diren.


JARDUN ESTRATEGIA POLITIKOAREN SORKUNTZAREN HARIRA - Jardun Koordinadora\nJardun estrategia politikoaren sorkuntzaren harira\nJadanik urteak igaro dira aurreko ziklo politikoa bukatu eta Euskal Herrian eman den asimilazio prosezua hasi zenetik. Ezker Abertzale ofizialistak hartutako norabideak, Euskal Herriko espazio iraultzailea hutsik utzi zuen, hainbat urtez borrokan egondako militanteak umezurtz bilakatuz eta etorkizuneko belaunaldiak ikuspegi iraultzailerik gabe utziz.\nAzken urteetan, historikoki Euskal Nazio Askapen Mugimenduak zuen ildo iraultzailea berreskuratzeko saiakerak ugariak izan dira. Hala ere, militante askok izandako asmo ona izan arren, ikusi dugu, bai mesfidantza, bai pertsonalismo, bai estrategia faltaren ondorioz, ez dela lortu halakorik. Urteen poderioz sortutako mesfidantzatik haratago, argi eta garbi daukagu Euskal Herri Langileak erakunde iraultzaile baten beharra duela historikoki gudariek borrokatu duten helburuak lortzeko.\nJakin badakigu antolakundeen arteko desberdintasunak badaudela eta egoera ez dela oparoena, baina baita ere, jakin badakigu, beharrezkoa dugula Euskal Herrian dauden antolakunde edo militante iraultzaileen koordinazioa, independentzia eta sozialismoa izango dutena jomuga. Ildo horretan, Jardun eman zen ezagutzera pasa den Abuztuan, zeinak Euskal Herri Langilea antolatzeko esparru gisa funtzionatuko duen tresna izatea du helburu, estrategia amankomun iraultzaile baten pean. Batasunaren beharra azpimarratu zuten, azken aldian askotan gure herriko sektore iraultzaileetatik errepikatu den hitza.\nJakitun gara batasuna ezin daitekeela izan ezeren batuketa hutsala. Batasuna puntu zehatz batzuen pean eman behar da langile klasea ardatz izango duena eta beti ere Ezker Abertzale Ofizialistatik kanpo kokatuko dena. Batasunak elkarren arteko errespetua eta lankidetza izango ditu oinarri, horrek ez du esan nahi batasunaren aitzakipean ez dela kritikarik egingo, baina kritikak betiere beharrezkoak direnenean, zintzotasunez eta momentu egokian. Hori zehazturik, Jardunek azpimarratutakoarekin bat egiten dugu, besteak beste, batasunak egiten gaituelako indartsuago.\nHorregatik eta azken urteetako bizipenen analisia egin ondoren, Bultza antolakundea hasieratik klabe eraikitzailean kokatu garen heinean, agiri honen bitartez ezagutzera eman nahi dugu Jardun koordinadoraren parte izatera igarotzen garela.\nGure apaltasunetik, koordinaziorako eta lankidetzarako deia egin nahi diegu Euskal Herriko erakunde eta langile guztiei. Bide luze baten hasiera da, argi daukagu ez dela erraza izango, baina askatasunak merezi duelako, indarrak batu ditzagun!\nEtiketak Bultza, Jardun koordinadora\nAberri eguna Amnistia Askatasun Haizea Bultza Deustuko amnistiaren aldeko antolakundea Ekologismoa Errepresioa Fito eta Valentina Internazionalismoa Jardun koordinadora Jarki Klase feminismoa Maiatzak1 Martxoak3 Memoria historikoa Nazio auzia\nKontzentrazioa: Amnistia osoa\nekainak 24 - 20:00\nHitzaldia: Emakume langilearen auzia\nekainak 26 - 11:30\nEkimenak guztiak ikusi\nOrain dela 30 urte eroritako Jon Erezuma eta Joan Carles Monteagudo gudariak omendu dituzte Gernikan\nDeustuko Amnistiaren Aldeko Antolakundeak kontzentrazioa burutu du


kritiken hemeroteka » Ipuin labur eta laburtuak\n« Apaizac obeto | Euskararen xarma erotikoa »\nEro / Jon Martin / Elkar, 2008\nIpuin labur eta laburtuak Beñat Sarasola / Berria, 2008-03-23\nJon Martinen Ero Igartza Sariaren bederatzigarren emaitza da, oiartzuarraren estreinakoa eta hemeretzi ipuin laburrez osatua.\nPromozio orrietan eta liburu aurkezpenaren kroniketan irakurri ahal izan genuenez, liburuak erotasunean sakontzen du, “non dago normaltasuna eta erotasunaren arteko muga?”, jartzen du kontrazalean. Liburua irakurri ondoren, ordea, halakorik ia ez dagoela ohartuko da irakurlea, ezpada erotasunaren kontzepzio arin eta azaleko bat aintzat hartzen, behinik behin. Egia da ipuin gehienak pertsonaien eta bikote erlazioen barne psikologiara lerratuta daudela nolabait, eta horietako bat edo beste extrabagante samarra irudi dezakeela, baina hori guztia erotasunarekin lotzea pertigaz jauzi egitea da.\nIpuin gehienak, esan bezala, laburrak dira oso, dozena erdi orrialdetakoak asko jota, baina ez dute ipuin laburrei eskatu behar zaizkien tentsio eta indarrik. Izatez, narrazio gehienak ipuin landu eta garatuago batzuen zirriborroak iruditu zaizkit, errazkeriaz eta presaz ondutako testuak. Gehiago dira ipuin laburtuak ipuin laburrak baino. Ulertu ipuina, esate baterako, nobela batetako pertsonaia baten monologo txikia izan zitekeen; nola, ordea, ipuin oso bat?\nIzan ere, hasiera batean ipuin laburren generoa aski tentagarria den arren, nola idatzi hala irakurtzeko, arrisku nabariak ere gordetzen ditu. Kontakizunen trikimailuak ageriegi geratzekoa besteren artean. Batzuetan, adibidez, Martinek aurretik agertutako elementu bat azaleratzen du ipuinaren amaieran, irakurleari ezustekoa eragiteko (Elurra, Lixiba) antza; baina kontua da halako espazio laburrean irakurleak gogoan duela oraindik elementu hori eta bukaeran berriro topatzen duenean efekturik apenas eragiten diola. Bestetik, narrazioa amaitzeko presa horren adibidetzat Loturak har liteke, non protagonistaren joan-etorri ugariak (familiarekin eten, hirira joan, atzerrira, mendiko txabola batera) kontatzen baitiren orrialde-erdi eskas batean. Lagunak-ez, dialogo hutsez osatutakoa narrazioaz, ere antzeko zerbait esan daiteke. Horrelako estilo apustuak ongi ateratzeko bereziki indartsua eta iradokitzailea behar du izan testuak berak, eta kasu honetan polizia baten eta xantaiazko salatari gazte baten arteko elkarrizketa telefonikoa azaltzen da, baina ez dut uste estilo soiltasun horrekin irakurlea kolpekatzea lortzen duenik. Badirudi, bada, idazleak pazientzia faltaz idatzi dituela narrazioak, amaierako efektuan konfiantza handiegia edukirik.\nArestian esan dugu zer edo zer liburuaren batasunaren inguruan, erotasunaren kontuak liburuko edukia laburbildu baino despistatu egin dezakeela irakurlea. Liburuak, baiki, ez du batasun handiegirik, aski irregularra iruditu zait tonu aldetik, zeina deigarria baita proiektu batetik jaio dela kontuan hartzen badugu. Hala, bukaera aldeko bi ipuin bereziki bereizten dira aurreko ipuinetatik, bata arrakasta handiegirik gabe (Geldi), baina bestea, liburuko azkenekoa (Hilko zaituen ipuina), narraziorik onena iruditu zait luzaz. Jolas gisara osatutako ipuina dirudi, liburua bitxikeria batekin ixteko pentsatutakoa, baina ohiko ipuin aurreikusgarrietatik aldentzen da. Agian norbaitek ipuina originala ez dela pentsa dezake (ideiak Vila-Matasen La asesina ilustrada gogora dezake, esaterako), baina uste dut eskertzekoa dela bere saiakera eta irakurle hau behintzat harritzeko abilezia izan du; nahiz eta lerro hauek idazten ari naizena ipuina eta liburua amaitu ez dudalako frogarik behinenak izan daitezkeen.


Bermeoko itoginak, gero eta ugariagoak | Kultura | Berria\nBermeoko itoginak, gero eta ugariagoak\nTxuspo Poyoren Testigos oculares erakusketa, Bilbon. MARISOL RAMIREZ / FOKU Tamaina handiagoan ikusi\nNon: Bilboko Vanguardia galerian. Noiz arte: Ekainaren 14ra arte.\nKasualitatea. Hitz polita da. Zorizkoa edo gertagaitza dirudien egoeraren bat suertatzean guztion ahotan ibiltzen den hitza da. Bai, kasualitatea. Zoriaz gain, ustekabekoa ere adierazten duena. A ze kasualitatea, ezta? Gertaera positibo zein negatibo baten aurrean sinesgaiztasuna adierazteko dioguna, azken kasua denean, hitzaren ahoskera luzatzen dugularik. Kasuaaalitatea hori ere. Azken finean, kasualitatea kausalitate zehatz batzuekiko dugun erreakzioaren deskribapena besterik ez da. Ba al da, beraz, benetako kasualitaterik? Existitzen da kasualitate historikoa? Kasualitate metafisikoa? Kasualitate estetikorik gerta daiteke? Eta fikziozko kasualitatea?\nBadirudi Txuspo Poyo ikerketa hari batetik tiraka hasi, eta horrelako gertakari pentsaezin mordo batekin topo egin zuela; hamaika kasualitate eta kausalitaterekin. Haritik tiraka hasi, eta elkarrekin gurutzatzen ziren objektu, leku, gertaera eta izen multzo handi batekin parez pare jo zuela, hain zuzen ere. Istorio xumea, sinplea zirudiena konplexutasunez beteriko gertakizunez betez eta, era berean, istorio xumea, sinplea zirudien hori bistaratzeko zenbait ate irekiz.\n2012az geroztik lanean dihardu proiektu honetan: Izaro. Un documental/ensayo sobre la isla de Izaro, zeina Vanguardia galerian baitago ikusgai, Testigos Oculares izenpean.\nEuskaldunontzat ezaguna da Izaro; azken urteotan, bereziki, tonu ia folkloriko batez, Bermeotik ateratzen den txalupatxo batetik herriko alkateak egiten duen teilaren jaurtiketa eta, horrekin batera, «honaino heltzen dira Bermeoko itoginak» oihua telebistan ere botatzen dituenetik. Beti pentsatu izan dut urteen poderioz adreiluzko irla berri bat osatzen ariko dela itsaso azpian. Eta haien artean bat egongo da berezia, distira egiten duena, Vanguardiako aretoan dagoenaren berdina; Mundakako, Bermeoko eta Elantxobeko itsasontzi zatiz egindako teila, nolabait hiru herrien arteko lotura hori betirako ziurtatuko duena, heriotzak banandu arte, ezkontza-eraztun gisakoa, itsasoak bere baitan betirako eramango duena, bere erraietan.\nBada halako ezohiko oreka bat erakusketan, betirako iraungo duten eta iraganeko fosil eta aztarna diren, izango diren eta, alderantziz, betierekotasun itxura proiektatu arren mundu honetako edozein objekturen galkortasuna azpimarratzen duten piezen artean. Eta balantza horren oreka badirudi, berriz ere, kasualitatearen esku dagoela. Hain zuzen ere, bizitza kasualitatez beterik ez baldin badago, zertaz osaturik dago orduan?\nTxuspo Poyoren proiektuak prozesu luzeetako ikerketa metodologietan oinarritutakoak dira, eta, ikerketa luze horien barruan, bidean topatuz doan istorioak eta gurutzatzen diren gertakariak batzen ditu. Eta ondoren erakusketa aretoetan taxutu, bata bestearen ondoan ipiniz, film bateko muntaketaren gisara, ikusleek bertaratu eta begiradaren bitartez haietatik esanahiak ateratzeko. Esanahi, pentsamendu eta lotura guztiz ulergaitzak erakusketa ikusi aurretik, eta, hori dela eta, era berean, liluragarriak bilakatzen direnak. Nork pentsatuko zukeen inoiz Nafarroako hariztiak Madrileko Windsor dorrearen sutearekin lotu zitezkeenik?\nHain zuzen ere, erakusketako maketan ezin hobeto islatzen da Izarok gutxienez bi aurpegi dituela, bi agerleku: eraikina eta irla. Izaro filmen ekoiztetxea izan baitzen, baina baita balea arrantzaleen talaia ere. Hirugarrena ere ba omen du, gertakizun guztiak are eta gehiago korapilatzen dituena; izan ere, Izaro izena ere baden horretan, tartean, Seychelleetan lanean dabilen itsasontzi bat ere bai baita, Bermeon eginikoa.\n90eko hamarkadatik artistaren ekoizpenean nabarmena den moduan, Txuspo Poyok zinemako hainbat elementu baliatzen ditu kasu honetan ere, bere ikerketa interesgarriaren hainbat zatikatze plazaratzeko orduan. Bere metodologia partikular hori baliatuta, bigarren mailakoa dirudien gertakari anekdotiko eta —zergatik ez— ia folklorikoa bilakatutakoa aitzakiatzat hartuz, instalazio eta proposamen benetan interesgarria aurkeztu du Vanguardia galerian. Hain zuzen ere, bertako istorioei eta historiari beste begirada, ikuspuntu eta loturen bidez begiratzearen garrantzia eta beharra azpimarratzea lortzen du, betiere zintzotasunez eta egilearen partikulartasunetatik burutzen dela agerian utzita; dotoreziaz eta betiere erakusketa osatzen duten gainontzeko elementuekiko sinbiosian.


EAEko erakundeek bidea ireki dute Ekarpen Legea aurten eguneratzeko - Ekonomia - Berria\nEAEko erakundeek bidea ireki dute Ekarpen Legea aurten eguneratzeko\nEkaina iritsi baino lehen argitaratuko dute administrazio bakoitzaren eskumen maila identifikatuko duen txostena. Dokumentuaren ondorioetan oinarritu beharko da finantzaketaren banaketa berria\nFinantzen Euskal Kontseiluaren bilera, atzo, Gasteizen. Ezkerretik lehenak, Azpiazu eta Erkoreka sailburuak, eta Agirre sailburuordea. JUANAN RUIZ / ARGAZKI PRESS\n2007. urtean onartu zen azken aldiz Ekarpen Legea. EAEko administrazioen artean diru baliabideak nola banatzen diren ezartzen du arauak. Bost urterako iraupena du, baina gaurkotzeko ezintasunak sei urtez luzatzea eragin du. Jaurlaritzak, foru aldundiek eta udalek behingoagatik bukatu nahi dute atzerapen hori, eta urtea amaitu baino lehen lege berri bat hitzartzeko prozedurari abiadura sartzea erabaki dute, atzo egindako Finantzen Euskal Kontseiluan.\nEz da erakundeek epemuga bat finkatu duten lehen aldia. 2016ko otsailean, abendurako proiektu bat hitzartuta egongo zela aurreikusi zuten. Eguna iritsi zenean, ez zegoen legerik. Hilabete batzuk lehenago Eusko Legebiltzarrak onartu zuen Udal Legean aurkitu zuten justifikazioa. Arau horrek lehen eta bigarren xedapen gehigarrietan aurreikusi zuen administrazio bakoitzaren eskumen eta finantzaketa mailari buruzko txosten bat egitea ezinbesteko baldintza zela, legea onartu eta beranduenez urtebetera.\nTxosten horren erredakzioa ere behar baino gehiago atzeratu da, baina atzoko bileran erakundeek iragarri zuten maiatzaren 31rako prest egongo dela. Jaurlaritzak, foru aldundiek eta udalerriek nolako eskumenak dituzten, eta horiei aurre egiteko zenbateko finantzaketa behar duten finkatu beharko du azterketa horrek. Udal Legeari jarraituz, gainera, dokumentu horretan aterako diren ondorioetan oinarritu beharko da Ekarpen Legearen finantzaketa eredu berria.\nGaur egun, Espainiako Gobernuarekin kupoa kitatu ondoren, zerga bidez biltzen diren hamar eurotik zazpi jasotzen ditu Jaurlaritzak. Beste 30 euro aldundien eta udalen artean banatzen da, gutxi gorabehera erdibana. Jaurlaritzari egin beharreko ekarpena nola egin behar den ere arautzen du legeak. Kontu polemikoa da. Ereduari jarraituz, normalean Arabari eta Gipuzkoari behar baino baliabide gutxiago geratzen zaizkie, eta egokitzapen funts batetik aparteko finantzaketa eskuratu ohi dute. Atzo hitzartu zen iazko bilketaren likidazioa, eta funts horretatik 59 milioi eskuratuko ditu Arabak, eta 53 milioi Gipuzkoak.\nTxostenean identifikatutako eskumen banaketa zehazteak erraztuko du ondoren egin beharreko prozedura. Ekarpen Legea, bere izaeragatik, ez da proiektu arrunt bat. Lehenik eta behin Finantzen Euskal Kontseiluaren barruan onartu behar da, akordio gisa. Ondoren, akordio horren edukia aurkezten zaio Eusko Legebiltzarrari, irakurketa bakarreko prozeduraren bidez bozkatzeko. Kontseiluan bederatzi kide daude. Hiru Jaurlaritzak jartzen ditu, hiru aldundiek eta hiru udalerriek. Aldundien eta udalerrien kasuan, bana da herrialde bakoitzeko. EAJk gehiengo nahikoa du kontseiluan lege berri bat onartzeko —zortzi kide ditu, eta bat EH Bilduk—, baina Legebiltzarrean gobernuari boto bat falta zaio, eta EH Bilduren, Elkarrekin Podemosen edo PPren abstentzioa beharko luke, gutxienez, Finantzen Euskal Kontseiluan adostutakoa lege bihurtzeko.\nBestalde, kontseiluak iazko zerga bilketaren kitapena itxi zuen atzo. 14.473 milioi bildu zituzten ogasunek. Jaurlaritzak espero baino 730 milioi gehiago eskuratu ditu. Gehiena zorpetzea arintzeko erabiliko du.


VARICOBOOSTER Alacanten erosi batetik € 39\nKrema Varicobooster barizeak erosi Alacanten\nEskuragarri ez dagoenean Varicobooster Alacanten, eskatzen du:\nNon erosi Alacanten Varicobooster\nBete eskaera orria erosteko krema batetik barizeak Varicobooster Alacanten prezio murriztua. Espero dei bat adviser at zure eskaera krema VaricoboosterKudeatzailea izango da laster deitu duzu. Ordaindu ahal izango duzu jaso ondoren mail edo mandataria Alacanten.\nKrema Varicobooster berezia da produktu oinarritzen da erabat segurua formula horretan sartzen dira, bakarrik natural osagai landare jatorria. Erosi berritzaile hau tresna da, ondorioz, bere ukaezina alde positiboa. Erabakitzen baduzu ordena krema Varicobooster Alacanten, ahal dela, nahiko denbora epe labur itzultzeko zure hankak bere antzinako edertasuna eta osasuna, delako arreta eta kezka horiek izango dira konturatzen izaera bera.\nNola erosi krema Varicobooster Alacanten\nPrezioa onena lortzeko Varicobooster Alacanten (Espainia), idatzi telefono zenbakia eta zure izena eta eskaera-inprimakia eta zurekin harremanetan jarriko gara arabera Kudeatzailea handik dizu Varicobooster eta antolatu entrega. Bakarrik ordaindu jaso ondoren, bidalketa postetxean edo mezularitza. Prezioa bidalketa Varicobooster mail edo mezularitza arabera alda daiteke hiria Espainia, jakiteko prezioa aholkulari baten ondoren prozesatzeko ordena on krema Varicobooster barizeak web-orri ofiziala.\nVaricobooster en Palma de Mallorca Varicobooster en Almería\nNola tratatzen quam varices zainak hankak\nHistorian zehar, pertsona jasaten barizeak hankak.\nArrazoiak barizeak on labia eta tratamendua\nBarizeak agertzen dira emakumeak, eta, ondorioz, hainbat fenomeno, besteak haurdunaldian. Arrazoi batzuk oztopatzen normal odol-zirkulazioa pelbiseko organo, zainak hasi deformatzea, tarte eta scar.\nZergatik gertatzen da beheko muturreko barizeak? Gaixotasuna eragiten duten lehenengo zeinuak eta faktoreak. Barizeak sintomak, espezialista bat ikusi behar duzu.\nOrdena Alacanten Varicobooster


2011ko abuztuaren 30etik urriaren 02ra\nRekalde Aretoak lehenengo aldiz erakutsiko ditu Bilbon Patrik Grijalvo artistak Rotterdameko Het Wilde Weten zentroan egindako lanak. Rotterdameko egonaldia 2011ko Rekalde Bekari esker egin du.\nBeka, orain dela zenbait urte Rekalde Aretoa garatzen hasi zen Ikasketa-Egonaldia Programaren barruan kokatzen da. Programa, Europako hainbat arte-zentrotan egiten da, artista gazteei atzerrira joateko aukera emateko eta nazioarteko profesionalen interesa pizteko hemengo eszenari dagokionez.\nErakusketak Neutral Spaces izenburua dauka, Patrik Grijalvok Rotterdam-en egin dituen lan, argazki eta eskulturei erreferentzia eginez.\nLan guztietan, Grijalvok argazkiaren aukera piktorikoak esploratzen ditu, eta, kasu honetan, hiriaren arkitekturara zuzentzen du arreta, eraikinetako fatxaden elementu arkitektonikoak erabiltzeko bere irudien zati modura.\nErakusketa osatzen dituzten zuri-beltzeko sei argazki (75 x 100 cm, dibond gaineko inprimaketa) eta eskultura bat, egileak Rotterdam-en egin duen lanaren adierazgarri dira. Rotterdam-eko egonaldia Het Wilde Weten (HWW) zentroan egin du, artista-egotaldi programaren barruan. Zuri-beltzeko bere argazkiek izaera geometrikoko konposizio abstraktuak erakusten dituzte, irudi-mota bereko zenbait eskulturarekin batera.\nOrain Bilbon ikusgai dauden lanak, lehenago Het Wilde Weten zentroan aurkeztu ziren egonaldia amaitu ostean. Erakusketa honen bidez, Rekalde Aretoak lehen aldiz, Egonaldi-Egoitza Artistikoaren Bekari esker lortutako emaitzak ezagutzeko eta baloratzeko aukera emango du.\nHiru hilabetez, Patrik Grijalvok Rotterdameko eraikinen fatxadetan hartu du inspirazioa, argazkiaren "aukera piktorikoak" esploratzeko. 2010etik, “De la fotografía pictórica a la fotografía escultórica” (Argazki piktorikotik argazki eskultorikora) proiektuan ari da lanean. Horren helburua hainbat lan garatzea da, argazkitik abiatuta pintura-erako espresioa bilatzeko.\nArtistak hau azaltzen du: “Zehazki, argazkigintza garaikidearen joera garatu nahi dut, argazki piktorialismo izenekoa, gutxieneko espresiora murriztutako elementu arkitektonikoetatik abiatuta”. Patrik-ek berak azaltzen du zelan egiten duen lan: “Arkitekturako elementuen erretratutik abiatuta, hala nola eraikinen fatxadak eta barrualdeak, nolabaiteko abstrakzio plastikoa aurkitu nahi dut, eta garapen formala bilatzen dut, argazkian jasotako motiboa erreferentziatzat hartuta".\nHorrela, ikuslearen begirada “Neutral Spaces” erakusketako irudien aurrean kokatzen da, eta ezagutzazko ahalegina egin behar du: itxuraz, irudikapen geometrikoen -formalen- aurrean dago, baina, argazkia dela nabaritzean, begiradak benetako espazio ezaguna identifikatu nahi du, fatxadak, barrualdeak, etab.\nHori lortzeko, Patrik Grijalvok argazkitutako elementua zatitzen du, eta, zati batetik abiatuta, gainerakoa (berr)eraiki behar da. Alemaniako Roland Fischer argazkilariak dioen bezala, “[…] eraikinaren azala zatitzean, arkitektura geometria -formak- bihurtzen da, estereotipatuta eta hala ere ikusgarria den gizarte baten hirigintzara eramanez".\nMaila teknikoan, artistak irudien kalitate piktorikoa indartzen du, inprimatzeko beste metodo estandar batzuek (argazki-paperak edo metakrilatoak) baino askoz ere karga piktoriko handiagoa duen inprimatze-euskarria erabiliz. “Dibond” deritzon euskarria erabiltzen du. Horri esker, plano kromatiko bakoitzaren espezifikotasuna nabarmendu dezake, eta ia puru diren koloretako planoak lor ditzake. Formula horretan, zuria zuriagoa da, eta grisak tonalitate purua hartzen du.\nGrijalvok koloreen purutasunarekiko interesa dauka. Kolore horiek ñabardurarik gabe aurkezten dira, tonu bakarreko planoen modura, lanen alderdi formala areagotuz. Izatez, “Neutral Spaces” serieko beste irudi batzuetan ez du kolorearen erabilera baztertzen, baina hemen erakusten diren pieza guztiak zuri-beltzean dira. Artistak argi esposizio oso altuak egiten ditu koloreak "erreta" geratuz. Ondorioz, kolore horiek uniformeak dira, tonalitaterik gabekoak.\n“Dibond”a, zurruna izan arren, xaflakorra da (izan ere, erdian plastiko-motako konposaketa daukaten bi xaflek osatzen dute). Egileak azaldutakoaren arabera, horri esker “inprimatutako azalera ebaki dezake eta, ebakitako zatia erauzi gabe, tolesdurak egin ditzake; horrek, era berean, aurreko beste lan batzuetan garatutako joko formalean hirugarren dimentsioa sartzea ahalbidetzen dio”.\nPATRIK GRIJALVO (Bilbo, 1984) Bilbon bizi da eta Bilbon egiten du lan. Prestakuntza artistikoa ere Bilbon egin du. 2009an, Leioako Arte Ederren Fakultatean lizentziatu zen, Ikus-entzunezko Irudia eta Argazkigintza espezialitatean.\nPatrik Grijalvok egonaldi baterako beka izan zuen Bilbao Arte Fundazioan 2010. urtean, eta urte horretan bertan, Austriako Kunsthaus Bregenz museoan egonaldia egiteko beka eskuratu zuen. Zenbait alditan, bere argazkiek aipamena jaso dute Lucie Foundation-eko “International Photography Awards”-en.\nBere lana Vitoria-Gasteizko Zuloa Espazioan (2009) eta Getxoarte eta Ibilarteren azken bi edizioetan egon da ikusgai (2009-2010), Photo Gallery 20 eta Michel Mejuto galerian (2010). Nazioartean ere egin izan ditu erakusketak: Atenasko Artower Gallery-n (2009), Athens Photo Festival APHF jaialdian (2009), Stephanie Hollenstein galerian, Austria (2010), Hozpiz Gallery Bregenz, Austria eta Rotterdam-eko Het Wilde Weten-en (2011).\nPatrik Grijalvo, Neutral Spaces, Sala Rekalde, 2011


Hitza: “Hugo Sanchez da Amenabar Zarautz taldearen entrenatzaile berria” – ZKE eskubaloia / Balonmano Zarautz\nHitza: “Hugo Sanchez da Amenabar Zarautz taldearen entrenatzaile berria”\nSeniorretan hainbat urtez jokatua da Zarauzko taldean, eta printzipioz urtebeterako fitxatu dute. Iraitz Unanue zarauztarra izango da haren laguntzailea.\nZarauzko Eskubaloi Taldeak HITZAri baieztatu dionez, Hugo Sanchezek hartuko du Aitor Urbitarte Txangurro-ren lekukoa, eta datorren denboraldian berak zuzenduko ditu Amenabar Zarautz taldeko mutilak. Irundarra da, eta hainbat urtez jokatu zuen Zarautzen. Horrez gain, Euskubaloiko Euskal Federazioko zuzendari teknikoa izan da.\nSanchez printzipioz urtebete egongo da entrenatzaile postuan. Bere laguntzaile, berriz, zarauztar bat: Iraitz Unanue. Hainbat urtez entrenatu ditu euskal ligako jubenil zarauztarrak, eta orain lehenengo taldean jarriko du bere esperientzia.\nBestalde, atezain berria hasiko da Amenabar Zarautzen: Urtzi Otegi. Irungoa da bera ere, eta iaz Tolosan jokatu zuen.\nAurrekoa Previous post: DV: “Hugo Sánchez será el nuevo entrenador del Amenabar Zarautz”\nHurrengoa Next post: Haizea Aldalur, con las guerreras junior en el mundial de Hungria


Lege-oharrak | Asfaltos Uribe : Asfaltos Bizkaia Pavimentos Asfalticos Vizcaya Obra Civil Lege-oharrak – Asfaltos Uribe : Asfaltos Bizkaia Pavimentos Asfalticos Vizcaya Obra Civil\nWebgune hau Asfaltos Uribe, S.A.-rena da. Bilboko Merkataritza Erregistroan inskribatuta dago, 878. liburukian, 566. liburuan, 118. folioan, 5617. orrian, 1. inskripzioan, A-48.108484 IFKrekin eta Jesusen Bihotza plaza, 4, 1. solairua, 4. bulegoa, 48011 Bilbo (Bizkaia) helbidearekin.\nJabetza intelektual eta industrialeko eskubideei buruzko Espainiako legeriak babesten du webgune honen edukia (testuak, irudiak soinuak, animazioak, etab.), baita webgunearen diseinu grafikoa eta iturburu-kodea ere, ASFALTOS URIBE, S.A.-ren mesede. Beraz, erabat debekatuta dago haiek erreproduzitu, banatu edo jakinaraztea, ez osorik ezta zati batean ere, ASFALTOS URIBE, S.A.-k berariazko baimena eman ezean.\nWebguneko edukia eta estekak\nASFALTOS URIBE, S.A.-n ez dugu erantzukizunik gure webguneko edukiaz egiten den erabilera txarraren gainean. Datuak atzitzen edo erabiltzen dituen pertsona izango da horren erantzule bakarra. Era berean, ez dugu erantzukizunik webgune honetako esteka edo bilatzaileak erabilita atzi daitezkeen hirugarrenen webguneetan dagoen informazioaren gainean.\nASFALTOS URIBE, S.A.-k eskubidea du, aldez aurretik jakinarazi gabe, webguneko informazioa eta webgunearen konfigurazioa eta aurkezpena aldatzeko edo ezabatzeko, horren gaineko erantzukizunik hartu gabe.\nAlderdi teknikoei buruzko oharpena\nASFALTOS URIBE, S.A.-k ez du erantzukizunik hartuko Interneteko konexioaren ondorioz sor daitezken arazo tekniko edo ekipo informatikoen hutsegiteen gainean, ezta ASFALTOS URIBE, S.A.-ren kontroletik kanpo bidegabe esku-sartzeagatik hirugarrenek eragindako kalteen gainean ere. Gureak ez diren iturrietatik datorren informazioa ematen dugunean ere, ez ditugu gure gain hartuko informazio horretan egon daitezkeen akatsen, hutsegiteen edo ez-egiteen ondorioz erabiltzaileak izan ditzakeen kalteak edo galerak.\n(2018ko maiatzaren 25ean eguneratuta)\nASFALTOS URIBE S.A.-n, zure datu pertsonalen pribatutasuna bermatzeko lanean dihardugu. Pribatutasun-gidalerroak eguneratu ditugu, gure erakundearekin harremanetan jartzen diren pertsonen datuak nola bildu, erabili eta gordetzen ditugun argi eta garbi jakinarazteko:\nEdozein bide erabilita (adibidez, posta elektronikoz, aurrez aurre, fax bidez, posta arruntaz…) ASFALTOS URIBE S.A.-ri datu pertsonalak ematen dizkion erabiltzaileari jakinarazi egin zaio ondokoa dela datu-tratamenduaren arduraduna:\nASFALTOS URIBE, S.A., Jesusen Bihotza plaza, 4. zenbakia, 1. solairua, 4. bulegoa, 48011 Bilbo (Bizkaia).\nHelbide elektronikoa: lopd@asfaltosuribe.com\nASFALTOS URIBE S.A.-n, xede hauekin tratatzen ditugu datuak, datu horiek eman izanaren arrazoiaren arabera:\nInformazio-emailearekin harremanetan jartzeko, haren eskaera, eskari edo kontsultei erantzuteko, eta agindutako zerbitzuak emateko.\nBezeroak kontratatutako prestazioa emateko, eta hura fakturatu eta kobratzeko.\nBezeroen zorroa kudeatu eta kontrolatzeko.\nDatuen tratamenduaren iraupena\nBezeroarekiko harremana kudeatzeko datuak, baita zerbitzuak fakturatu eta kobratzeari dagozkionak ere, kontratua indarrean dagoen bitartean gordeko dira. Behin harremana amaituta, hala dagokionean, legeria aplikagarriak eskatzen duen denboraz gorde ahal izango dira datu horiek, kontratuaren ondoriozko balizko erantzukizunak preskribatu arte.\nAdostasuna, dagokion zerbitzua ematea eta tratamenduaren arduradunari ezarritako legezko betebeharrak betetzea dira datuen tratamendurako oinarri legala.\nGogorarazten dizugu uko egin diezaiokezula datuen tratamenduari. Horretarako, gidalerro hauetan deskribatutako edozein bide erabil dezakezu.\nBezeroak ez diren erabiltzaileei jakinarazpen komertzialak bidaltzeko, haiei eskatu zaien adostasuna hartzen da oinarritzat. Baimen hori bertan behera uzteko aukera dute. Baimena bertan behera utziz gero, ez da aldaketarik egongo kontratuaren gauzatzean. Hala ere, aldez aurretik datuak tratatu badira, ez da haien zilegitasuna aldatuko nahiz eta baimena bertan behera utzi.\nZure datuak jakinaraztea\nErakunde hauei jakinaraziko dizkiegu datuak:\nKobrantza eta ordainketak kudeatzeaz arduratzen diren finantza-erakundeei.\nEskumena duten administrazio-publikoei; legez ezarritako kasuetan eta bertan zehaztutako helburuetarako.\nBeren datuak ematen dizkiguten pertsonek eskubide hauek izango dituzte:\nEdonork du bere datu pertsonalak tratatzen ditugun edo ez jakiteko eskubidea. Hala adierazten duten pertsonek beren datu pertsonalak atzitzeko eskubidea dute, baita datu okerrak zuzentzeko eskatzeko ere; edo, hala dagokionean, datu horiek ezabatzeko eskatzeko (besteak beste, bildu ziren helburuetarako jada behar ez direnean).\nDatuak Babesteko Erregelamendu Orokorrean aurreikusitako baldintzen arabera, hala nahi duten erabiltzaileek beren datuen tratamendua edo eramangarritasuna muga dezakete. Kasu horretan, erreklamazioak egiteko edo erreklamazioen aurrean defendatzeko soilik erabiliko ditugu datuak.\nInguruabar jakinetan, eta haien egoera bereziarekin loturiko arrazoiengatik, hala nahi dutenek uko egin diezaiokete beren datuen tratamenduari. Helburu espezifiko baterako baimena eman baduzu, baimen hori noiznahi ken dezakezu, aldez aurretik emandako baimenean oinarrituta egindako tratamenduaren zilegitasuna aldatu gabe. Horrelakoetan, datuak tratatzeari utziko diogu; edo, hala dagokionean, helburu zehatz horretarako datuak tratatzeari utziko diogu, salbu eta premiazko arrazoi legitimoak badaude edo litezkeen erreklamazioen defentsa dela eta.\nAipatu eskubide guztiak erabiltzeko, Pribatutasun-gidalerro hauetako “Tratamenduaren arduraduna” atalean adierazten diren bideak erabil daitezke.\nZure eskubideak urratzen badira, bereziki eskubide horiek erabili ezin izan dituzunean, erreklamazio bat jar dezakezu Datuak Babesteko Espainiako Bulegoaren aurrean (harremanetarako datuak hemen: www.agpd.es) edo eskumena duen beste kontrol-agintaritza baten aurrean. Dituzun eskubideei buruzko informazio gehiago lortzeko, jarri harremanetan erakunde horiekin.\nHirugarrenen datuak transmititzen badituzu, Datuak Babesteko Erregelamendu Orokorraren 14. artikuluan aurreikusitakoa jakinarazi beharko diezu, aipatu erregelamenduak ezarritako baldintzetan.


Berriz ere diru-laguntza programa jarri da abian garapen bidean dauden herrialdeetan ekintzak finantzatzeko — Eibarko Udala\nBerriz ere diru-laguntza programa jarri da abian garapen bidean dauden herrialdeetan ekintzak finantzatzeko\nGKEei dago zuzenduta eta eskaerak egiteko epea zabalik dago dagoeneko; 80.000 euro izango dira gehienez ere onartutako proiektu bakoitzeko. Programaren aurtengo edizioan, eskaerak elektronikoki egin behar dira nahitaez, udal webgunearen bidez.\nEibarko Udalak berriz ere jarri du abian diru-laguntzen deialdia, garapen bidean dauden herrialdeetan ekintzak finantzatzeko; ekimena gobernuz kanpoko erakunde edo instituzioei zuzenduta dago (GKE), eta Udalak aspalditik bultzatzen duen Garapenerako Nazioarteko Lankidetzaren programaren baitan sartzen da. Urte honetan, 236.859 euro izango ditu programak eta onartzen den proiektu bakoitzari eman beharreko diru-laguntzaren zenbatekoa ezingo da 80.000 euro baino gehiago izan.\nAurtengo deialdiak garapenerako programak antolatzeko eta garatzeko Gobernuz Kanpoko Erakundeei diru-laguntzak ematea du helburu, herrialde pobretuetako biztanleriaren baldintza sozio-ekonomikoak hobetzeko jarduerak egin ahal izateko eta dauden desberdintasunak gainditzen laguntzeko; baita garapenaren arazoarekin eta nazioarteko lankidetzarekin lotutako gizarte-eraldaketarako heziketa Eibarko jendartean ezagutarazteko eta sustatzeko ere\nDiru-laguntzak eskuratzeko, GKE eskatzaileek baldintza batzuk bete beharko dituzte, hala nola egiten dituzten jarduerak diru-laguntzaren xedearekin bat etortzea, Eibarren beren egoitza edo ordezkaritza izatea, eta Eibarko Lankidetza Mahaian parte hartzea. Gainera, Eibarren ekintza espezifikoak edo garapenerako sentsibilizazio- eta heziketa-programak garatu behar dituzte, halako ekintzetan esperientzia egiaztatua dutela erakutsi, eta diruz-lagundutako jarduerak aurrera eramateko gaitasuna izan behar dute.\nDiru-laguntza hauek eskuratzeko epea zabalik dago dagoeneko eta azaroaren 9an itxiko da. Aurreko edizioetan ez bezala, eskaera elektronikoki egin behar da nahitaez. Horretarako, Udalaren webgunera jo behar da (www.eibar.eus) eta pausoak jarraitu link hauen bidez: “tramiteak eta zerbitzuak”, “bekak, diru-laguntzak eta laguntzak”, eta “Garapen bidean dauden herrialdeetako ekintzak finantzatzeko diru-laguntzak”.\nLink horietan zehazten de zer agiri aurkeztu behar diren diru-laguntzak eskuratzeko; dokumentuak webgunetik bertatik deskarga daitezke. Entitate eskatzaile bakoitzeko proiektu bat baino ezingo dute aurkeztu. Proiektuak ezarriko diren irizpide jakin batzuen arabera baloratuko dira, eta horren arabera erabakiko da diru-laguntza ematen den edo ez. Proiektuko ekintzak funtsak jaso eta bi hilabeteko epean hasi beharko dira gehienez ere, eta proiektua gauzatzeko epea 12 hilabeteko izango da.\netiketak: Eibar, diru-laguntzak, garapena, Eibarko Udala


Abenduak 21 Zodiac - Astrology Zodiac Signs - Sagitarioa\nAbenduaren 21eko Zodiac\n12/21 urtebetetzea - Zodiako informazioa x\nAbenduaren 21ak harreman potentzial izugarria dakar eta momentu honetan guztiok aukera dugu gure bihotzak erabiltzeko ego arazoak gainditzeko. Nahiz eta hau beti imajina dezakegun bezain erraza eta emaria ez izan, data hau, zalantzarik gabe, beste ikuspegi baten aukera da, gure mundu emozionalean oinarritutako ikuspegia eta gure negatibotasunaren bihotza garbitzeko garaia. Data horretan jaiotako norbanakoak bihotz irekia eta harremanak izateko prest daude aurretik dituzten harremanak zorrotzak eta zailak direnean. Ikuspegi aldaketen bidez, besteek egiten duten gutxi pertsonalki hartu behar dela ikasten dute.\nILARGIA - EGUZKIA - EGUZKIA - ILARGIA\nEguzkiaren energia biribilduak, atseginak eta emoziozko bihotz beroen baitan atseden hartzen dutenak, abenduaren 21ean jaiotakoak atseginak eta atseginak diren beste batzuekin harremanak izateko irekita daude. Beraien izaera babesteko zentzua da, besteei norberaren adierazpenean eta beste pertsonekin partekatzeko arazoak dituzten arazo pertsonaletan seguru sentitzea ahalbidetzen diena. Maite eta zaindu, konektatzeko prest dauden gizabanakoak dira, baina batzuetan borrokan eta suzko energia gehiegi izaten dituzte gerturatzen direnak erretzen dituztenak eta beren bihotzak erretzen dituztenak beste batekin benetan intimo bihurtzen direnean. Familia ereduak argiak eta ikusgarriak izan behar dira, askatu ahal izateko eta bizitza honetan sortu nahi dituzten konexio hutsak ez izateko beldurrak edo beste norbaiten ekipajeak eragotz ditzaten.\nAbuztuaren 21ean jauzi baten aurreko bi urteetan jaiotako Sagitarioen ordezkarien Sabian sinboloa:\n'Mutiko gizen bat belarra mozten auzo kale dotore batean'\nAbenduaren 21ean jauzi egin zen urtebete eta urtebete lehenago jaiotako Sagitarioen ordezkarien Sabian sinboloa:\n'Aita Santua fededunak bedeinkatzen'\nGauzak egin behar dira eta data honetan jaiotako pertsonak konpromisoa hartu eta jarraitzeko norabide egokia aurkitu behar du, bere bedeinkapenak nahi duen moduan lortzeko. Lerro hauek erakusten dute itxurak eta aberastasun materialak ez dutela gauza handirik esan nahi, eta hori oso maiz gizabanako hauek bizitza honetan ikasiko duten ikasgaia da. Haien ezagutza ezkutua gertaera horietan dago, kausa altuagorako ulertzen eta jartzen dituzten ekoizpen indarretan. Euren bihotzaren deiari jarraitzen dioten bitartean, kanpoko munduaren eragin hutsal eta etsigarrietatik babestuko dira.\nAbenduaren 21ean jaiotakoen bizitzan helburua bikotearekin eta, oro har, beste pertsona batzuekin oreka eta harreman osasuntsuak topatzea da. Bizitzako lehen zatia besteen bihotzetatik oso hurbil edo urrunegi egongo dira eta funtsezko eta sakoneko elkarreraginak ahalbidetuko dituzten muga seguruak eta osasuntsuak ezagutu beharko dituzte, ikusezinak edo beharrezkoak ez diren eraginetatik babestuta. haien hazkunde pertsonala. Denborarekin, edertasuna eta maitasuna aurkitzen dituzte beren bizitzako gauza guztietan, baita topatu dituzten esperientzia ilun eta zailenetan ere.\nAbenduaren 21ean jaiotako pertsonen emozioak pizten direnean, modu askotara menderatzen dira eta elkarrekin eta bizimodu partekatuaren ideia errazago berotzen dute. Hala ere, zenbait arazo izan ditzakete seguru mantentzen dituzten muga sendoak sortzeko, eta, aldi berean, beste pertsonarengandik nahikoa gertu egoteko eta denboran zehar dituzten indarguneak eta ahulguneak ikusteko modu errealean. Beste edozein Sagittarius bezala, aurrean daudenak idealizatzeko joera dute, benetan bezain antzekoak edo energetikoagoak direla ikusita, eta itxaropen handiak osasuna kosta dakieke maitearekin erlazionatzearekin.\nBazkide bat behar dute, energetikoki berdina eta sortzailea ez ezik, emozionalki sakona eta beroa den norbait. Beharra dutenei laguntzeko eta zoriontsu ez den norbaiti laguntza emateko nahiarekin, beren plano emozionalean ez dauden gizabanakoekin egotea aukeratu dezakete, beste baten gizarte eta heziketa gaiak ikuspegi zabalagoan sartuz, egiaztatu ala ez. haien behar emozionalak asetzen dira. Balio pertsonalaren zentzua lotura orekatuen bidez eraiki eta benetan agertu behar da, non biak berdinak diren eta elkar baldintzarik gabe errespetatzen duten.\nAbenduaren 21ean jaiotako pertsonak abokatu eta epaile bikainak dira, gai baten alde biak ikusteko ikuspegi egokia dutenak. Haserrea kontrolatzeko ikastaroetan lan egin dezakete eta laguntza psikologikoa behar dutenei lagundu. Itzalak bere gisa onartuta, beren trebetasunek edozein aditu-eremutan loratzea ahalbidetzen dute eta askok maitatzen dituzte jaio ziren sormen-lan gogorra egiten. Haien talentua nolabaiteko adierazpen artistikoan dago, eta antzezteko eta kantatzeko ibilbidea oso aukera ona da haientzat, batez ere emozio negatiboak saiatzeko moduarekin orekatzeko aukera ematen dieten rol ilunak eta musika generoekin harremanetan jartzen direnean. gehienetan sentitzeko.\nEspinela arrosa lasaia eta berritzea adierazten duen harri samur eta xamurra da eta abenduaren 21ean jaiotakoei beren buruarekiko pazientzia erakusten irakasten die, maitasunerako duten gaitasuna erakutsiz. Iraganeko arazo emozionalengatik galdu dutenei energia itzultzen dakien kristala da. Norberaren barneko haurrarekin lotura sendoa sortzen du, norberak egindako gauza guztietan bere lekua eta xedea aurkitzen ditu muga kolektibo tipikoek sortzen dituzten murrizketarik gabe.\nAbenduaren 21eko urtebetetze oparia\nAbenduaren 21ean jaiotakoarentzako urtebetetze opari egokia edozein motako lanpara bat da, kandela bat, apartamentuan horman, terrazan edo lurrean argia ematen eta distira ematen duen edozer. Kontzertu on baterako sarrerak gozatuko dituzte, mugitzera eta dantzatzera bultzatzen dituen zerbait, eta keinu erromantikoak txikitatik erakutsi ditzaketen baino askoz gehiago maite dituzte. Hala ere, ziurtatu ez zaizula kaskarra izaten, izan ere, aldarte arraroetara bultzatu eta zerbait naturalki desleiala dela sentitzean naturalak diren distantziara joango lirateke.\nEzaugarri positiboak abenduaren 21erako Born\nBihotz handia duten pertsona beroak, besteen gai guztiak berenekin batera ulertu eta biribiltzeko gai direnak, erdiko oinarriak eta batasun puntua sortzen dituzte, non denak eskura dugun irtenbidearekin pozik dauden.\nEzaugarri negatiboak abenduaren 21erako Born\nSentsibilizazio mailatik beherako jendearen inguruan egotea aukeratzen badute, berdinak direla ikusita, munduan duten benetako tokia ukitzen dute eta ezin dute ulertu ezin duten ego borroketan beren itzalekin aritu arte.\nAbenduaren 21ean urtebetetze ospetsuak\n1937an Jane Fonda jaio zen, aktore, idazle eta aktibista politiko estatubatuarra, bi Oscar sari jaso zituen eta aktore lanetan egindako lorpenengatik hainbat sari jaso zituen. 1980ko hamarkadaren hasieran, ariketa bideo bat kaleratu zuen, Jane Fondaren entrenamendua, garai guztietako VHS salduena bihurtu zena.\n1940an Frank Zappa jaio zen, sailkatzen zaila zen musikagatik ezaguna den musikagile autodidakta den abeslari, konpositore, gitarrista eta zinemagile estatubatuarra. Komedia rockaren 'aitabitxi' gisa deskribatu dute.\n1947an Paco de Lucía jaio zen, espainiar flamenko gitarra-jotzaile eta konpositore birtuosoa, musika klasikora eta jazzera adarra hartu zuen lehen gitarra-jole flamenkoetako bat. Gitarra 'haur batek hitz egiten ikasten duen bezala' ikasi zuela adierazi zuen, aitak bost urte zituenetik egunero 12 orduz praktikatzera bultzatu zuenetik.\nGertaera Historiko garrantzitsuak abenduaren 21ean\n1879 - A Doll's House estreinatu zen Copenhagen, Danimarka.\n1913 - New Yorkeko Munduak lehen gurutzegrama argitaratu zuen, garai hartan 'word-cross' izenekoa.\n1923 - Erresuma Batuak eta Nepalek adiskidetasun hitzarmena sinatu zuten.\n1937 - Munduko lehenengo film luze animatua, Edurnezuri eta zazpi nanoak, estreinatu zen.\n1967 - Bihotz transplantea egin zitzaion lehen gizakia, gizakiz gizaki, transplantea egin eta 18 egunera hil zen.\n1988 - Munduko hegazkinik handienak lehen hegaldia hartu zuen.\nPribatutasun Politika Kaprikornioa Kilo Eskorpioia Minbizia\naries emea eta eskorpioia arra


Urdulizko Udala - Andra Mari jaietako Nekazaritza azoka\nAndra Mari jaietako Nekazaritza azoka\nKultura arloko zinegotziaren sailak jai-batzordearen laguntzagaz 2018ko Andra Mari jaietan abuztuaren 25ean egingo dan Nekazaritza azokan zehar gauzatuko diren jarduketa eta jardueren proposamena egin da.\nProgramatu diren jarduerak herritarrak jaietako programan parte hartzeko pizgarri erakargarriak izan nahi dabe eta horregatik sartu dira era guztietako jarduketak herritarrak asebetetzeko, adina eta sexua alde batera itxita.\nUdalak doan itxiko ditu jaiak egiteko behar diren azpiegitura eta bitarteko guztiak.\nProgramatu diren jardueren barruan proposatzen da XXV. Nekazaritza Azokaren oinarrietan agertzen diren ondorengo sariak emotea.\n1. Saria: 130,00 € eta garaikurra.\n2º. Saria: 110,00 € eta garaikurra.\n3º. Saria: 100,00 € eta garaikurra.\n2. Saria: 110,00 € eta garaikurra.\n3. Saria: 100,00 € eta garaikurra.\nHorregatik azoka honetan interesa daukien guztiak eskaera aurkeztu beharko dabe ALAIKI ZERBITZU GIZAKULTURULAK jarriko dauen telefono zenbakira deituta, 946767080, bi mila eta hamazortziko uztailaren 19ko eguerdiko 1:30ak arte eta egiaztatu beharko dabe produktu guztiak baserrikoak eta bertokoak direla.\nStandak goizeko 9etatik aurrera egongo dira eskura eta erakusketa egiteko guztiz prest egongo dira goizeko 10:30etarako. Produktuak salgai jarri ahal izango dira behin batzordeak egiaztatuta bertoko produktuen jatortasuna.\nEguerdiko 2etan erakusketa amaitutzat joko da eta ondoren irabazleei sariek emongo jakiez:\nIragarkia (PDF, 75 KB)


Odol-frotis - Wikipedia, entziklopedia askea.\nOdol-frotisa Odola aztertzeko egin daitekeen teknika da: porta baten muturrean odol tanta bat jartzen da eta odol tanta hedatu egiten da xafla fin bat lortzeko. Ondoren hedapena tindatu egin daiteke eta mikroskopioarekin behatu. Odol-frotisean zenbait mikroorganismo detektatzea posible da, edota formula leukozitarioa kalkula daiteke.\nOdol-frotisa egiteko hobe da antikoagulatzailearekin kontaktuan egon ez den odola erabiltzea, mota horretako konposatuek emaitzak eraldatu bailitzateke (zenbait antikoagulatzaileek odol-zelulak deformatzen dituzte).\nOrriaren azken aldaketa: 22 urria 2016, 11:28.


MUSIKA INSTRUMENTALA:ERROMANTIZISMO | Smore Newsletters\nxumart is using Smore newsletters to spread the word online.\nGet email updates from xumart:\nFollow xumart biurrarena\nContact xumart biurrarena\nFREDERIC CHOPIN, ROBERT SCHUMANN ETA FRANS LISZ\nMusika instrumentala 1810.urtetik 1880.urtera da, nahiz eta toki askotan XX.mende arte iraun zuen. Musikaren histotiako garai aipagarriena da, orduan sortutako musikagile handiengatik da. Tieck garai hartako musikagile ospetsuena zen.\nErromantizismoan hainbat jenio ospetsu agertu ziren, horien artean: Goya, Delacroix, Goethe...\nFrédéric François Chopin, Mazobian jaio zen 1810ena eta Parisen hil zen 1849an. Poloniar musikagile eta piano-jotzaile erromantikoa izan zen. Oso egile emankorra izan zen, batik bat pianorako lanak eginez. 1837tik 1847ra oso harreman gatazkatsua eduki zuen George Sand frantziar idazlearekin. Parisen hil zen, tuberkolosiak jota, 39 urte besterik ez zuela.\nOso gaztetan hasi zen pianoa ikasten eta hasieratik erakutsi zituen musikarako dohain bereziak. 1826-1829 bitartean, Varsobiako kontserbatorioan ikasten ari zen. Hemeretzi urterekin Poloniako pianista nagusia zen, eta haren jeniotasuna Mozartenarekin konparatzen zen 1829an Berlinen eta Vienan eman zituen kontzertuak.\nRobert Schumann alemaniar musikagile erromantikoa izan zen. Pianorako obra poetiko eta lirikoak idatzi zituen 1829-1840 bitartean. Clara Wieck piano-interpretatzaile famatuarekin ezkondu ondoren, liedak konposatu zituen. Orkestrarako musika eta ganbera-musika idatzi zuen, batik bat, 1841taz gero. Konpositore sakona eta sentikorra izan zen, Erromantizismoko hoberenetakoa.\nZuzenbide ikasketak utzi zituen pianoa ondo ikasteko. Hatzak arinago mugitzeko asmatu zuen tresna baten erruz, hatz baten mugimendua galdu zuen. Harrezkero musika eta kritika idazten hasi zen. "Musika Aldizkari Berria" sortu zuen eta musikaz zituen irizpideak argitaratu zituen, baita Brahms eta Mendelssohni zien mirespena adierazi ere. 1838an Clara Wieck, Friedrichen alaba eta pianista famatuarekin ezkondu zen.\nFranz Liszt 1811.urtean jaio zen Bungenlanden eta 1886.uretan hil zen Bavieran. Lehen piano-kontzertua bederatzi urterekin eman zuen.1848. urtean Weimarko gorteko kapera-maisu izendatu zuten, eta han izan zen 1859 arte. 1821. urtean, Carl Czerny eta Antonio Salieriren ikasle izan zen Vienan.\nMende-erdi batez liluratu zituen Lisztek musikazaleak pianoan zuen abileziagatik. Abiadura izugarria zuen, eta indar handia. Musikagile gisa berrikuntzak egin zituen, eta orkestrarako genero berri bat sortu zuen: poema sinfonikoa.\nConnect with xumart biurrarena


Martínez Montero, J., Zurita, A., & Etxeberria, J. (2017). Matematika 2. Haur Hezkuntza: / egileak, Jaime Martínez Montero ... [et al.] ; irudiak, Ana Zurita ; itzulpena, Jabier Etxeberria. Madrid: Anaya-Haritza.\nMartínez Montero, Jaime, Ana Zurita, and Jabier Etxeberria. Matematika 2. Haur Hezkuntza: / Egileak, Jaime Martínez Montero ... [et Al.] ; Irudiak, Ana Zurita ; Itzulpena, Jabier Etxeberria. Madrid: Anaya-Haritza, 2017.


Latiorro auzoa edateko uraren hornidura sarea guztiz berritzen hasiko da | zuIN\nLatiorro auzoa edateko uraren hornidura sarea guztiz berritzen hasiko da\nLanak datorren astelehenean, ekainak 15, hasiko dira, 942.387,83 euroko inbertsioarekin eta 9 hilabeteko epearekin\n2020ko ekainaren 5a, ostirala. Hainbat hilabetez obra publikoetan geldialdia egin ondoren, COVID-19 pandemiak eragindako osasun-krisiaren ondorioz, Laudioko udalerriak aurrera jarraitzen du normaltasun berri baterako trantsizio-prozesuan. Horregatik, aurreikusita zeuden eta orain arte egin ezin izan diren hirigintza-exekuzio guztiak berraktibatzeko unea iritsi da. Programatutako esku-hartzeen artean, Latiorrokoak daude.\nAtalak/Categorías Udala, Hirigintza\n← “Perla feministak” kanpaina: Laugarren bineta\nAPILL elkarteak Laudioko merkataritza, ostalaritza eta zerbitzu-enpresa guztiei doako zerbitzuak eskaintzen dizkie →


Ibermaticak homologazioa lortzen du Kit Digitalean - Ekonomiaren KZ\nIbermaticak homologazioa lortzen du Kit Digitalean\nRed.es erakundeak, Espainian Agenda Digitala eta Informazioaren Gizartea sustatzeko eta garatzeko Ekonomia Gaietarako eta Eraldaketa Digitalerako Ministerioari atxikita dagoenak, Ibermática homologatu du Kit Digital laguntza-programaren agente digitalizatzaile gisa.\nDonostian egoitza duen konpainia teknologikoak atzo azaldu zuenez, hainbat irtenbide eskaintzen ditu funtsezko esparruetan, ETEek “gero eta zorrotzagoa den merkatu batean lehiakortasun-posizioa hobetu ahal izateko”.\nKit Digital laguntza-programaren helburua da Berreskuratze, Eraldaketa eta Erresilientzia Planeko Next Generation EU funtsak baliatzea, enpresa txiki eta ertainei eta autonomoei beren premiak konpondu eta lehiakortasuna hobetuko duten irtenbide digitalak ezartzeko diru-laguntzak emateko.\n500 milioi euroko aurrekontua du eta sei hilabetez edo funtsak amaitu arte dago irekita. Zenbatekoa aldatu egiten da konpainia eskatzailearen tamainaren arabera, eta zenbatekoak 12.000 eta 2.000 euro artekoak dira.\nIbermaticak adierazi zuen hainbat irtenbide eskainiko dituela bezeroen kudeaketari, prozesuen kudeaketari, enpresa-adimenari eta analitikari, bulego birtualeko zerbitzu eta tresnei, faktura elektronikoari, komunikazio seguruei eta zibersegurtasunari buruz.\n← Kutxabankek % 21,6 hobetu ditu irabaziak, 75,1 milioiraino\nMubilek 11 milioiko akordioa sinatu du EEErekin →\nGasteizek lan-istripuen aurkako adierazpen instituzionala onartu du\nEhun bat funtzionario euskaldun EBren funtsetan trebatzen ari dira\n2022-02-08 2022-02-08 Ane Soriano


Pandemia, obsesioen hauspo - Gipuzkoako Hitza\nPandemia, obsesioen hauspo\nElikadura portaeren nahasmenduak ugaritu egin dira koronabirusaren pandemia hasi zenetik. Kasuak, gainera, ohi baino larriagoak izaten ari dira. Yolanda Iglesias Gipuzkoako Acabe elkarteko psikologoak esan du konfinamenduak, harreman sozialak murriztu izanak, sare sozialek eta abarrek ez dutela batere lagundu.\n2021, ekainak 04 Albisteak, Asteko Gaiak, gipuzkoa, Gizartea 131\nKasuak ugaritu egin dira, eta kasu horien ehuneko handi bat ohi baino larriagoa da”, ohartarazi du Yolanda Iglesiasek, Acabe Gipuzkoako Anorexiaren eta Bulimiaren aurkako Elkarteko psikologoak. Kontatu du aspaldian ikusten ez zituzten gauzak ikusten ari direla. Anorexiari dagokionez, esate baterako, oso denbora gutxian 15-20 kilo galdu dituzten 14-15 urteko gazteen kasuak izan dituzte. Izan dituzte 13-14ko gorputz masaren indizearekin joan zaizkien gaixoak ere —adibidez, 1,70 metro neurtzen duen batek 40 kilo pisatzea esan nahi du horrek—. “Lehen, oso noizbehinka izaten genituen halakoak, eta, orain, ia astero”.\nCOVID-19aren pandemia lehertu zenetik, asko ugaritu dira elikadura portaeraren nahasmenduak. Hala baieztatzen dute hango eta hemengo adituek. Acaben bertan, zortziehun kontsulta izan zituzten iaz, 2019an baino %50 inguru gehiago: “Uste genuen gauza koiuntural bat izango zela, kasuak gutxituz joango zirela, baina ez da hala gertatzen ari”. Konfinamenduak, harreman sozialak mugatuta egoteak eta abarrek eragin handia izan dutela onartuta ere, Iglesiasen ustez, igoera ez da koronabirusaren ondorio hutsa. Hainbat faktore elkartu direla esan du: “Ikerketek esaten dute, eta arlo honetan aritzen garenok ere ikusten dugu, nerabezaroan asko ari direla ugaritzen nahasmendu psikologikoak”. Pandemiak jendea laguntza bilatzera bultzatu duelakoan dago, eta buru osasunari ere gehiago begiratzen zaiola iruditzen zaio: “Lehen, akaso, ez zitzaion halako garrantzirik ematen”.\nAzken hilabeteotan elkartean ikusten dutena kontatzen hasita, gaixoen profilean izandako aldaketa da aipatu duen kontuetako bat. 40 urtetik gorako gehiago joaten zaizkie beren buruarentzako laguntza eske: “Urtero egiten ditugu memoriak, eta, lehen, eskuetako behatzekin konta zitezkeen halakoak; orain, askoz ohikoagoak dira”. Iglesiasen esanetan, adin horretako pertsonen artean, bulimia eta betekadagatiko nahasmendua izaten dira ohikoenak; gaztetxoen artean, berriz, anorexia.\nBetekadagatiko nahasmendua ez da anorexia eta bulimia bezain ezaguna, baina pandemia garaiotan asko ugaritu dela esan du Acabeko psikologoak. Nahasmendu hori dutenek ezin izaten dute beren burua kontrolatu, eta asko jaten dute, janari mota ere kontrolatu gabe, baina, bulimia kasuetan ez bezala, jandako hori “konpentsatzeko” ez dute ezer egiten, hau da, ez dute goragalea eragin edo halakorik egiten. “Ondoez, erru eta utzikeria sentsazioa eragiten du betekadagatiko nahasmenduak, eta, konpentsaziorik ez dagoenez, denborarekin pisua hartzea ere ohikoa izaten da”. Iglesiasen esanetan, portzentajeetan emakumeak eta gizonak antzera dabiltzan elikadura portaeraren nahasmendu bakarrenetakoa da.\nKirola ere obsesio\nSare sozialek ere ez dute batere lagundu azken boladan. Lehen bezala sozializatzeko aukerarik ezean, haietara jo du jendeak, entretenitzeko. “Dietei eta elikagaiei buruzko bilaketak ugaritu egin dira, eta, noski, itxura fisikoari buruzko irudien bilaketak ere bai”. Beren burua kirola egiten erakusten zutenen bideoek, bizitza osasuntsuari buruzko aholkuak ematen ageri ziren influencer-ek eta halakoek erru sentsazioa eragin diote zenbaiti, iruditzen zitzaielako beraiek ez zirela hainbeste zaintzen. “Egoeragatik, gehiago bildu gara gure baitan, barrenak lasaitzeko modu gutxiago izan ditugu, distrakziorako aukera gutxiago ere bai… Eta obsesioak handitu egin dira”. Hala, Iglesiasek dio aurrez ere arriskuan zeudenetako asko, alegia, elikadura jokabideari lotutako nahasmenduen ezaugarri batzuk jada bazituztenetako asko, erori egin direla.\nKirolari lotuta, elkartean lehen hainbeste ikusten ez zuten beste profil bat ere ugaritu egin dela esan du: gehiegizkoa eta konpultsiboa den jarduera fisikoarekin uztartutako anorexia kasuak. Dena den, Iglesiasek esan du ez dela nahastu behar: “Zaintzea eta kirola egitea ondo dago. Hori obsesio bihurtzen denean etortzen dira arazoak: gogorik gabe ere kirola egin beharra sentitzen denean, kirola jan dena konpentsatzeko egiten denean, eta abar”.\nBadago bigorexia esaten zaion nahasmendu bat ere. Giharrak garatzeko obsesioa izaten dute hura dutenek, eta anabolizatzaileak eta beste substantzia batzuk ere hartu ohi dituzte: “Eta obsesio bat da, norbere bizimodua guztiz baldintzatzen duelako”. Hala ere, gutxik jo ohi dute laguntza eske. Iglesiasek hogei urte daramatzaAcaben, eta esan du bi lagun bakarrik joan zaizkiela urte hauetan guztietan kirolarekin obsesionatuta daudela esanez.\nElikadura portaeraren nahasmenduren baten zantzuak ikusita, batzuetan senideek jo ohi dute elkartera laguntza eske; besteetan, arazoa dutenek beraiek. “Agian ez dute jaterik nahi izaten, baina ikusten dute kalte egiten dieten jokabideak dituztela, adibidez, kalera edo lagunengana ateratzeari utzi diotela, gonbitoengatik ondorio fisikoak izaten hasi direla, eta abar, eta urrunegi irits daitezkeen beldur dira”.\nSenideen rolari ere garrantzi handia ematen diote elkartean. “Familia funtsezkoa da, are gehiago nahasmendua seme-alaba neraberen batek duenean eta elkarrekin bizi direnean”. Azaldu du familiak, batez ere, “gauzak gehiago ez okertzen” lagun dezakeela. Elikadura nahasmenduek kaos handia eragiten dute inguruan, psikologoaren esanetan: “Adibidez, etxean ere rol aldaketak egoten dira, anai-arrebak gurasoena egiten hasten baitira. Komunikazioa hobetzea oso garrantzitsua izaten da”.\nBizitza ez dezala baldintzatu\nAcabe elkartean informazioa ematen diete ingurukoei, orientatzeko. Senideari zer gertatzen ari zaion, zer laguntza mota jaso ditzaketen arlo publikoan nahiz pribatuan, egoerari aurre egiteko zein pauta jarraitu, eta abar azaltzen diete: “Eta entzun egiten diegu. Familiak asko sufritzen du, egiten duzuna egiten duzula ere semeak edo alabak ez duela jaten ikusteak etsipen handia eragiten baitu. Gure helburua izaten da familiak ulertzea zer gertatzen ari den, eta babestea”. Iglesiasek aholku bat eman die inguruan halako kasuren bat ikusten dutenei: lehenbailehen eskatzea laguntza.\nNahasmendu psikologikoak izanik, luze jotzen du errekuperazio prozesuak. Alabaina, nabarmendu du posible dela anorexia, bulimia eta gainerakoak gainditzea. Zehaztapen bat egin du, ordea: “Elikadura portaera batetik errekuperatzea ez da jaten hastea, zoriontsu izatea baizik”. Errekuperazioa jatearekin lotzea akats bat dela dio, eta, horren ordez, gaixoak janariarekin duen harremanean jarri du arreta. “Ez duzula txokolatezko tartarik jan nahi zure bizitza osoan? Horrek ez badizu zoriontasuna kentzen eta ez bazaitu obsesionatzen, ez dago arazorik”.\nIglesiasen esanetan, janariak bizitza ez baldintzatzea lortu behar da, edo lehen bezainbeste ez baldintzatzea, behintzat. “Elikadura portaeren nahasmenduak dituztenak ez dira zoriontsuak izaten: triste egoten dira; depresioak izaten dituzte; nahasmenduak beste arazo batzuk ere sortzen dizkiete… Osatzen direnek esaten diguten gauzetako bat zera izaten da: janariarekin zerikusirik ez duten helburuak dituztela bizitzan”.\n+ Acabe elikadura nahasmenduetarako unitate espezifikoak eskatzen ari da\n+ Uste okerrak


Haur Hezkuntza. Konfiantzaren pedagogia | EGUZKIBEGI ikastola\nHaur Hezkuntza. Konfiantzaren pedagogia\nFamiliekin lankidetza estuan, eta ongizatea eta segurtasuna sentiarazten dion giroan, umearen garapen osoa eta orekatua ahalbideratzea eta garapen horri laguntzen dioten ikaskuntzak eskuratzen laguntzea da Haur Hezkuntzaren helburua. Horrek, umearen ongizate psikikoari, fisikoari zein sozializazioari erreparatzea eskatzen du; izan ere, ongizate horrek ahalbideratuko baitio umeari bere nortasunaren eta bere gaitasun guztien garapena. Hori izango da bizitzan zehar garatzen jarraituko dituen oinarrizko konpetentziak lantzen hasteko bidea.\nHarremana da giza garapena eragiten duena: nortasun-egitura moldatu gabetik gero eta egitura integratu eta helduagorako bidean umeari aurrerapenak egiten laguntzen diona.\nUmeari bere buruaren irudi eta identitate propio onargarria eta baikorra eraikitzen eta moldatzen laguntzea baino ez da, zentzu honetan, hezkuntzaren egiteko nagusia.\nHorretarako, segurtasun afektiboa bermatzen duen erreferentzia-testuinguru bat behar dute umeek ikastolan, kontuan hartzen eta entzuten zaiela sentiarazten diena, ume bakoitzari bere beharrizan eta gogoak asetzen eta erregulatzen lagunduko diona, bere garapen-ahalmenak ahalik eta gehien sustatzeko aukera emango diona.\nGure ikastolan umearen garapen osasuntsua bideratzeko, ume bakoitzaren beharrei arreta jarri eta bere eskaeren aurrean prest egoteaz gainera, funtsezkoa izango da, behaketarekin batera, umeak zer esaten digun eta nola entzutea; hori baita dituen ahalmenak ezagutzeko eta, ezagutza horretan oinarrituta, bere garapena lantzeko bidea, bere dimentsio eta alderdi guztietan. Entzutea eta errespetatzea erabat lotuta daude. Izan ere,umeari entzuteak bere erritmo eta denbora errespetatzea eskatzen du. Entzuten zaiola ohartzen denean,errekonozitua sentitzen da, norbaitentzat garrantzitsua dela jakiten du umeak, eta dituen ahalmenetan eta bere buruarengan konfiantza hartzen joaten da.


Koronabirusaren izurriak egoera pentsaezinak sortu ditu; bakartuta egon beharrak ezinezko egin du gaixo terminalen ondoan egotea eta hil direnei aurrez aurre agur esatea. Covid-19ak hurbileko norbait hil duenean, zaildu egin da dolu osasungarri bat egitea egoera normalekin alderatuta; zailtasunak zailtasun, ordea, ez da ezinezkoa.\nMaite dugun norbait hiltzea beti da gogorra, eta zailtasunak eta mina handitu egiten dira osasun larrialdi batek egoera guztiak baldintzatzen dituenean. Covid-19aren pandemiak dozenaka mila pertsona hil ditu Espainiako Estatuan, eta horrekin batean, bakartuta egotera behartu du jendea, inoiz pentsatuko ez genuen moduan. Ondorioz, jendeak ezin izan du egon gaixo terminalen ondoan, hildakoak ezin izan ditu aurrez aurre agurtu eta hileta erritualak ere ezin izan dira egin koronabirusa etorri aurreko garaietan bezala. Lagun bat edo familiako norbait galdu dutenei dolu bereziki zaila egin beharra egokitu zaie; Espainiako Osasun Ministerioaren arabera, egoerak badu “arriskua”, izan ere “heriotzaren inguruko gertaera guztiak traumatikoak izan dira” eta “gizartearen babesa falta izan dute”.\nKontakturik ez, frogarik ez, erriturik ez\nJoan den martxoaren 30ean, hil-beilak eta hileta ospakizunak galarazi egin zituzten birusa ez zedin hedatu. Alarma egoeran, hiru kidek bakarrik parte har zezaketen ehorzketetan edo errausteetan, eta Covid-19aren erruz hil bazen, poltsa hermetiko batean sartu behar zen gorpua eta hilkutxak itxita egon behar zuen. Pandemiaren erruz gaixotu direnek ere ez dute modurik izan etxekoekin egoteko azken orduetan, eta haien laztanak eta besarkadak jasotzen ere ez diete utzi, eta horrek bestelako galera batzuk sortu ditu, adibidez agur esan ezina, ondoan egon eta zaindu ezina, konpondu gabe zeuden kontu batzuk argitu gabe utzi beharra, eskerrak eman ezina edo galderak egin nahia. Ospitaleetan haiekin egoten utzi ez dutenez, ez dakite nolakoak izan ziren hildakoaren azken orduak, eta horrek ezinegona sortu die, zer gertatu ote zen, nola artatu ote zuten eta egiaz zer sentitu ote zuen bere azken orduetan… Horiekin batean, pentsamendu katastrofistak eta erruduntasun handia ere agertu izango zaizkie. Horri guztiari erantsi behar zaio Covid-19aren denborak barneratzeko eta kudeatzeko erronka, askoz ere laburragoak baitira beste gaixotasun hilgarri batzuk baino. Baita heriotza prozesua aparteko bakardade egoera batean bizi beharraren zailtasuna ere, hurbilekoen gertuko babesik gabe, herritarren aitortzarik eta hileta erriturik gabe. Horiek, azken batean, hildakoari estimua azaltzeko moduak dira, adituek azpimarratzen dutenez.\nFaseak baino gehiago, emozioak\n“Trauma handi bat erantsita daukaten doluak ikusten ari gara, eta baita trauma bat baino gehiago ere”, adierazi du Valeria Moriconok, zeina Madrilgo Psikologia Elkargo Ofizialean aritzen den, Dolua Laguntzeko Zerbitzuan. 70 espezialista baino gehiago ari dira boluntario gisa eta haiekin harremanetan jarri gaitezke ayudaduelocopm@ cop.es helbidean, telefonoz deituta edo bideokonferentzia bidez, eta batez beste bost saio egiten dituzte paziente bakoitzarekin. Abian jarri eta lehenbiziko hilabetean, 350 familia lagundu zituen larrialdi zerbitzu horrek, eta horien artean “asko eta asko izan dira Covid-19ak hildakoen seme-alabak, baina baita adineko pertsonen bikotekideak, bilobak eta zaintzaileak ere”, azaldu du.\nTestuinguru horretan, “jendeak batzuetan uste du ez duela baimendik dolua egiteko”, azaldu du psikologoak, eta nabarmendu du egoera are gehiago larritzen dela pandemiak herritar guztiengan eragin duen kolpe emozionalaren ondorioz. Hurbileko norbait galdu duen pertsona babestu behar duen gizarte sarea ere kili-kolo dabil, hura ere jokaleku traumatikoan barneratuta eta larrituta. Bai, Elizabeth Kübler-Ross suitzar psikiatrak 1969an ezarri zuen eredu ospetsuaren arabera, dolu betean dauden guztiek pasatu behar izaten dituzte fase batzuk: ukapena, haserrea, negoziazioa, tristura eta onartzea. Arriskua izaten da horietako batean harrapatuta gelditzea. “Adibidez, ukapenak luze irauten badu, arazotsua izan daiteke, handitu egiten baita irrealitate sentimendua eta zaildu egiten du lan emozionala”, adierazi du Moriconok, zeina elkargoak argitaratu duen gidaren egileetako bat ere baden: Guía de acompañamiento al duelo Covid-19 (Covid-19aren doluari laguntzeko gida).\nHaren esanetan, gaur egun psikologo askok nahiago du emozioez hitz egin faseez baino, eta, gainera, ez kronifikatzen saiatu. “Kontsultan ohartu naiz fase horiek jazarri egiten dituztela dolu egileak: uste izaten dute elkarren segidan etortzen direla eta guztiak pasatu behar dituztela, baina ez da horrela izaten. Dolua ez da lineala, uhin baten gisakoa baizik. Lehenik sentimendu bat izan dezakete, gero bestea eta, denbora baten buruan, lehenbizikora itzuli”, argitu du. Bestalde, emozio horietako bakoitza normala da eta hainbat ñabardura izaten du, eta horiei ere arreta jarri behar zaie. “Erru mota asko dago: egon behar zen lekuan ez egoteagatik, saihestu zitekeela pentsatzeagatik, norberak egindako zerbaitengatik, berriz ere bizitzari atxikitzeagatik… Baita haserre mota asko ere: norbere buruaren aurkakoa, besteen aurkakoa, medikuen aurkakoa…”.\nPertsona bakoitzak modu batean erreakzionatzen du gertaera traumatiko baten aurrean, eta bere denborak behar izaten ditu mina lantzeko. Horrexegatik da hain arriskutsua dolu konplexu edo patologiko bat zer den definitzen saiatzea. Nahiz eta prozesu osasuntsu batek ez duen ezaugarri eta iraupen jakinik, Buruko Nahasmenduen Diagnostikoaren eta Estatistikaren Eskuliburua lanaren azken argitalpenak zehazten du kezkagarria izan daitekeela dolu egile batek ez badu bizimodu normala egiten 12 hilabete pasatu ondoren (Ameriketako Psikiatria Elkarteak argitaratu du lan hori, eta biblia gisako bat da profesionalentzat).\nSentitzeko baimena ematea geure buruari\nHori gerta ez dadin, psikologoen gomendioa da emozio guztiak onartzea, datozen bezala. Haien aholkua da dolua egiten ari direnek sentitzen duten guztia adieraz dezatela, izan tristura, beldurra, amorrua edo haserrea. Eta lagunekin eta familiakoekin partekatu dezatela eta, beharko balitz, profesionalekin ere bai. Bakartuta edo berrogeialdian gaudelako inora joaterik ez badugu, garrantzitsua da geure burua ez isolatzea. Eskura dugun edozein bitarteko erabil daiteke norbaitekin egoteko eta berotasuna sentitzeko, adibidez telefonoa, bideokonferentziak edo mezularitzako aplikazioak. Uneotan ez diogu gehiegi eskatu behar geure buruari, baina dolua egiten ari denaren erantzukizuna da bere burua zaintzen jarraitzea (ongi jan, garbitu, atseden hartu), eta, aldi berean, baimena eta denbora hartzea negar egiteko eta minarekin konektatzeko. Dolua egiten ari direnen ondoan egon nahi duten pertsonei eta beren maitasuna adierazi nahi dutenei, profesionalek gomendatzen diete adieraz dezatela hor daudela laguntzeko prest, baina inor ito gabe. Psikologoek, erizainek eta gizarte langile espezialistek eskuliburu bat egin dute, Guía para las personas que sufren una pérdida en tiempos de coronavirus (Koronabirus garaian galera bat izan duten pertsonentzako gida), eta hor esaten dute zenbait esaldi baztertu egin behar liratekeela: “Izan indartsua”, “animatu”, “egizu seme-alabengatik”, “bizi legea da”, “orain ez du sufrituko”, eta gisakoak. Horien ordez, horrelako zerbait erabil daitekeela nabarmentzen dute: “Nahi nuke zerbait egokia esan zure mina arintzeko, baina ez dut aurkitzen hitzik. Jakin ezazu hemen nagoela eta askotan oroitzen naizela zurekin”.\nNola kontatu haurrei\nHeldu askok uste du haurrei heriotza ezkutatzeak babestu egiten dituela sufrimendutik, baina alderantziz izaten da. Ezinezkoa da haurrei min guztia saihestu nahi izatea eta, beren bizitzetan funtsezkoa den gertaera batetik baztertzen ariko ginatekeenez, gerta daiteke etorkizunean ez gaitasunik izatea horri aurre egiteko. Halaxe azaltzen du Mario Losantos del Campo fundazioak argitaratu duen lan batek: Hablemos de Duelo. Manual práctico para abordar la muerte con niños y adolescentes (Hitz egin dezagun doluaz. Eskuliburu praktikoa haur eta nerabeekin heriotzaz hitz egiteko). Jarraibide espezifi koak ematen ditu adin bakoitzerako, eta doan deskargatu daiteke Interneten. Aholkuen artean, gomendatzen dute adingabeei gezurrik ez esatea, albistea zintzo eta patxadaz jakinaraztea, ulertaraztea beti norbait izango dutela ondoan zaintzeko, familiako erritualetan parte hartzen uztea, beren tristura adierazten laguntzea edo argi uztea ez dela haien errua, zeren pentsa baitezakete pertsona hori hil dela eurek zerbait txarra egin dutelako. “Haurrek, helduek bezala, mina edo emozioak partekatzeko beharra dute”, baieztatu du Zaintza Aringarrien Espainiako Elkarteak. “Garrantzitsuena da eusten dieten eta gauzak ulertzeko moduan adierazten dieten pertsonen maitasunak ematen dien segurtasuna”.\nNon eska daiteke doako arreta psikologikoa\nEspainiako Osasun Ministerioa eta Psikologoen Elkargo Ofizialen Kontseilu Nagusia\n917 007 989 (09:00etatik 20:00etara)\nGipuzkoako Piskologia Elkargo Ofiziala\n692 566 160 (10:00etatik 14:00etara)\nUNEDeko Psikologia Aplikatuko Zerbitzua\nspa@psi.uned.es eta 660 695 469 (Al-Or, 10:00-14:00/16:00-20:00)\nIPIR institutua. Doluak eta galerak\nBete inprimakia ipirduelo.com edo info@ipirduelo.com helbidean\nTienes mi ayuda mugimendua\n#escuchasolidaria herri ekimena\nLa Caixa Fundazioa (osasun arloko profesionalentzat bakarrik)\n900 670 777 (09:00etatik 20:00etara)\nAlares Fundazioa (adineko pertsonentzat bakarrik)\n900 877 037 (24 orduz)\nNiakara (on-line topaketak norbait galdu dutenen artean)\nBete inprimakia niakara.org helbidean\n“Geure buruari baimena eman behar diogu sentitzen ari garena sentitzeko”\nAlba Payàs, Psikoterapia Barneratzaile Erlazionalaren Institutuko zuzendaria (IPIR)\nAlba Payàs espezialista da doluaren tratamenduan, eta zuzendari aritzen da IPIR institutuan (dolua egiten ari diren familiei arreta espezializatua eskaintzen die eta profesionalak trebatzen ditu). Horretaz gain, berak idatziak dira Las tareas del duelo eta El mensaje de las lagrimas liburuak.\nKoronabirusak aldatu egin al du heriotzarekin dugun harremana? Orain dela hilabete batzuk, inork ez genuen pentsatuko gure familia arriskuan zegoela, baina orain gehienok zalantza eta kezka hori daukagu. Pandemiak hurbildu egin digu heriotza ustekabean etor daitekeelako bizipena. Eta agerian utzi du, halaber, zein garrantzitsuak diren erritual kolektiboak, Covid-19arekin egiterik izan ez direnak. Maite ditugunak zaintzeak eta bizitzako azken garaian laguntzeak ahalmen sendagarria du, eta zentzua ematen du. Hiletetan sentitu egiten da hildakoak nolako eragina izan duen komunitatean eta gorpua hor izateak modua ematen du errealitateari aurre egiteko eta onartzen joateko. Oro har, errituek adierazi egiten dute errealitate berri batean sartu garela eta, horiek gabe, dolua egiten ari diren pertsonak errudun sentitzen dira ezin izan diotelako agur esan, eta horrekin, indartu egiten da irrealtasun sentipena. Faktore horiek arriskuz betetzen dute dolua, eta horiei erantsi behar zaie etorkizunak sortzen duen ziurgabetasuna eta inguruko gizartearen babes falta, zeren pertsona sare hori ere aski ukitua eta kaltetua utzi baitu egoera orokorrak.\nZer ikusten duzu pandemiak norbait kendu dien pertsonetan? Tristura handia, inpotentzia eta erruduntasun sentimenduak, hildakoaren ondoan ez egoteagatik. Baita haserrea ere sistemarekin, arauekin, maite zuten hori hil den bezala hil delako edo informazio gehiago eskuratu ezinagatik. Bestalde, trauma asko ikusten ari gara, egoerak gainezka egin duelako irudipena, irrealitate eta bakardade sentipenak.\nZein unetan eskatu behar litzateke laguntza espezializatua? Aipatu ditugun egoeretan. Eta dolu honek nolako arriskua izan dezakeen ikusita, zenbait sintoma bi edo hiru hilabetez luzatzen badira ere bai: errua, haserrea, sinesgaiztasuna, abaildura eta tristura sakona.\nZer-nolako faseak pasatzen ditu hurbileko norbait galdu duenak? Dolua fasetan banatzen duten ereduak zaharkituta daude. Eta dolua agur esatea dela pentsatzea ere uste okerra da: ez dira nahasi behar agurra eta hileta. Nahiz eta batzuentzat lagungarria den, gehienek ez diote agur esan nahi maite duten norbaiti, loturak hor jarraitzen duelako. Erronka izango litzateke lotura jarraituak, osasungarriak eta emankorrak lantzea joan denarekin.\nZer-nolako aholkuak emango zenizkioke dolua egiten ari denari? Onar dezala bizi izaten ari dena eta bere buruari baimena eman diezaiola sentitzen ari dena sentitzeko. Normala da haserre egotea edo gainezka egitea. Ez du esan nahi erotzen ari garenik. Garrantzitsuena da pertsonak oreka bila dezala mina saihesteko bidea ematen dioten bitartekoen eta minarekin konektatzen dutenen artean, eta horiek ongi bereizten jakitea. Alde batetik, doluan denak denbora pasatzeko gauzak egin behar lituzke, bere burua zaindu eta lasaitu, eta, adibidez, ez lituzke etengabe bilatu edo jaso behar oroitzapenak berrituko dizkioten albisteak edo irudiak; betiko errutinan jarraitu behar luke, modu osasungarrian jan, kirola egin, babes sareari eutsi edo atseden hartu. Bestetik, denbora tarte bat hartu behar luke sufrimenduarekin eta gertatu denarekin konektatzeko, eta babes sarera jo behar luke pena, haserrea edo errua kanporatu eta partekatzeko.\nNola lagundu dezakete lagunek eta familiakoek? Sarri askotan babes sarea ez da eskura egoten pertsonek zailtasunak izaten ditugulako mundu emozionalarekin konektatzeko, eta, ondorioz, isiltasunezko harresiak eraikitzen dira doluan diren pertsonen inguruan. Eraitsi egin behar dira, familiek gurekin partekatu dezaten zer sentitzen duten eta guk ere haiekin gauza bera egin dezagun.\nZer egin daiteke konfinamenduaren ostean agurra lantzeko? Babes sarea indartzea: familia guztiarekin eseri, hitz egin, besarkatu, nola bizi izan dugun partekatu. Garrantzitsua da kontakizunak elkarri esatea eta historia berreraikitzen saiatzea, bereizita egon baikara, eta zatiak baino ez dauzkagu, nork berea. Uste dut konfinamendua bukatzen denean orain egin ezin izan diren hileta asko ikusiko dugula. Nahiz eta denbora pasatu izango den eta gorpua ez den han egongo, erritualak esanahi bera du eta ahalmen sendagarri berdina.\nZer-nolako zeregina dauka teknologiak eta nola erabili behar dugu? Zortea dugu sareak erabil ditzakegulako, baina horiek ere badituzte mugak. Ez da aurrez aurre egotea bezala. Laguntza psikologikoa Interneten bilatzen duen pertsona askok mesede baino kalte gehiago egiten duten ereduak aurkitzen dituzte. Eta norbaitek profesinal bat behar badu eta Sarean bila ari bada, gomendatuko nioke espezialista bat aukeratu dezala, eta irizpide gisa haren curriculuma erabil dezala eta ingurukoen gomendioak.\nZer-nolako ondorioak eduki ditzake esperientzia gogor hau gailu teknologikoen bidez bizi izateak? Aurreikusten dugu hilabete batzuetan dolu zail asko izango dela. Epe ertainera baliteke desordenak agertzea dolu luzatuekin, eta pertsona abailduta eta itxaropenik gabe sentitzea, egunean egunekoa aurrera atera ezinik. Diagnostiko klinikoa da, osasunean ondorioak dituen desordena batena eta joera handiagoa eragiten du depresiorako, substantziak hartzeko, suizidiorako edo aukera gehiago bihotzhodietako gaitzak eta minbizia agertzeko.\n10 aholku galerari aurre egiteko\nBila ezazu oreka minarekin konektatzearen eta deskonektatzearen artean. Egun guztia galera oroitzen egotea bezain kaltegarria da lana, aisialdia, kirola… erabiltzea ihes egiteko, edo hain ‘onak’ ez diren beste bide batzuetara jotzea.\nJarraitu errutinekin eta ohitura osasungarriekin. Saia zaitez ongi jaten, hidratatzen, kirol egiten eta atseden hartzen. Garbitu eta apaindu ezazu zeure burua.\nEz erreprimitu zure emozioak, eta zeure burua ez alderatu hildakoaren beste senitarteko batzuekin. Zuk sentitzen duzun hori normala da eta zilegi da.\nBilatu babesa maite dituzunetan. Telefonoak, bideokonferentziek edo mezuek lagundu egin dezakete partekatzen. Baina har itzazu zeure baitara biltzeko uneak ere.\nBila ezazu sufrimendua bideratzeko modu bat. Sormena lantzeko jarduerak, adibidez marraztea, musikaz gozatzea edo dantzatzea, terapeutikoak izan daitezke eta lagundu egin dezakete une horiei zentzu bat ematen.\nLaguntza behar baduzu, eska ezazu. Jarri harremanetan lagunekin eta familiakoekin. Baita laguntza doan ematen duten profesionalekin ere.\nEz izan oso zorrotza zeure buruarekin. Emaiozu baimena bete-betean ez egoteko. Utz ezazu gerorako erabaki garrantzitsuak hartzeko zeregina.\nEz egon albisteei adi une orotan. Neurtu itzazu telebista, egunkariak, irratia eta sare sozialak.\nEgiozu omenaldia maite zenuen hari. Aurrerago izango duzu errituala egiteko aukera. Bestelako modu batzuk ere sortu ditzakezu, adibidez argazkiak biltzea edo pasadizoak partekatzea.\nJabetu zaitez krisiak nolako mugak ezartzen dizkigun. Mundu mailako pandemia baten aurrean gaude. Ezin izan diozu agur esan eta oso gogorra izan da, baina baita eskuzabaltasun eta maitasun ekintza bat ere, maite zenuen hura ohoratzeko erabil dezakezuna.\nIturria: Guía para las personas que sufren una pérdida en tiempos de coronavirus (Koronabirus garaian galera bat izan duten pertsonentzako gida), Osasun Ministerioa, Zainketa Aringarrien Espainiako Elkartea eta doluan espezialistak diren profesionalak.


Eventosjurídicos 2011. urtean sortu zen, Espainian zuzenbidearen eta harekin zerikusia duten gaien arloanegiten ziren ekitaldi guztiak biltzeko espazio moduan. Ekitaldien egutegia eskaintzen zen webgunean, geolokalizatuta,ekitaldi-bilatzaile batekin, iragandako ekitaldien bildumarekin eta blog batekin batera. Espainiako ekitaldiak ez ezik, Latinoamerikako hainbat herrialdetakoak ere hasi ziren azaltzen Eventosjuridicos.es webgunean.\nPlataformaren arrakasta ikusita eta erabiltzaileek hala eskatuta, sustatzaileek analisi bat egin eta webgune berri bat diseinatu zuten, egiten ziren ekitaldi guztiak bildu ez ezik, balio erantsiko zerbitzuak eskaini ere egingo zituena. Era berean, webgune horrek ekitaldiak argitaratzeko, iradokitzeko eta alerten harpidetza egiteko aukera ere ematen zien erabiltzaileei. Ekitaldien antolatzaileek erabat kudeatu ahal izango zituzten beren ekitaldiak, bai izen-ematea bera, bai dokumentuen kudeaketa (bideoa, testua, audioa…), bai interneten hedatzea.Horrez gain, ekitaldi juridikoak nabarmentzeko nahiz horiek antolatzeko zerbitzuak eskaintzeko aukera ematen duen publizitate-gunea ere izango da.\nLehen fasean, erabiltzaileak erregistroa eginda abiarazten da proiektua. Horretarako Facebook, Twitter nahiz G+-ekokontua erabil daiteke, edota webguneko bereko erregistroa ere bai. Alerta pertsonalizatuak jaso, iradokizunak bidali zein ekitaldiak argitaratzeko aukera ematen du Eventosjuridicos.com atariak. Horrez gain, ekitaldi sonatuenen inguruko informazioa eta haien laburpena eskaintzen duen bloga ere badute Eventosjuridicos.com-en kudeatzaileek.\nIragandako ekitaldiak artxibatu egiten dira biltegian; sortzen den informazio guztia bildueta argitaratu daiteke hor: bideoak, argazkiak, aurkezpenak…\nDiseinu berria egin da bertsio berri honetarako, irisgarritasunaren inguruko jarraibideak eta diseinu harbera aintzat hartuta; hori dela-eta, bereizmen eta gailu mugikor guztietara (iPad, iPhone, smartphone…) egokitzen da interfazea.\nBeste herrialdeetatik argitaratzen ziren ekitaldiei irtenbidea emateko sortu da eta jarri da online Eventosjuridicos.com; ekitaldien mapamundia ageri da bertan, eta erabiltzaileak berak aukeratuko du nahi duen herrialdea.Gaur egun Espainian, Mexikon, Bolivian, Kolonbian, AEBn, Perun, Uruguain eta Venezuelan dago Eventosjuridicos.\nEstaldura handia dauka Eventosjuridicos.com -ek sare sozialetan: Twitterren, Facebooken eta Linkedinen dago. Sektoreko erreferente bilakatu da.\nEkitaldien antolatzaileek erabat kudeatu ahal izango dituzte aurki ekitaldiak, bai izen-ematea bera, bai dokumentuen kudeaketa (bideoa, testua, audioa…), baiInterneten hedatzea. Eta ekitaldietara bertaratzen direnentzat ere agenda pertsonalizatu bat izango da dokumentuak, presente izan den ekitaldiak, gogokoak, eta abar gordetzeko.\nIzan ere, zuzenbidearen arloko profesional orok jarraitu behar lioke ekitaldi-agenda horri bere arloan egiten diren ekitaldien azken orduarekin eguneratuta egoteko.\nEkitaldi juridikoen komunikazio- eta hedapen-kanala izatea.\nZuzenbidearen arloko profesionalen erreferentzia eta topagunea izatea, agenda ezagutzeko.\nEkitaldien aurreko eta ondorengo kudeaketa:Ekitaldia argitaratzea eta hedaraztea, hartan izena ematea, sortzen diren dokumentuak deskargatzea (argazkiak, bideoak, aurkezpenak…), bildutakoen zerrenda.\nGailu mugikorretara moldatutako diseinua.\nArlo juridikoko profesionalak:abokatuak, magistratuak, ikasleak, aholkulariak, funtzionarioak, argitaratzaileak….\nEkitaldi juridikoen erakunde antolatzaileak:abokatu-bulegoak, abokatu-elkargoak, aholkularitzak, argitaletxe juridikoak, elkarteak, unibertsitateak, negozio-institutu nahiz -eskolak….\nEkitaldiak antolatzen espezializatutako enpresak:hotelak, kongresu-etxeak, alokairu-enpresak, catering-enpresak, ekitaldiak kudeatzeko enpresak…\nBi fasetan gauzatzen da proiektua:\nTwitter, Facebook, G+ nahiz webguneko bertako erregistroa erabilita izena eman dezakete erabiltzaileek..\nErabiltzaileen gune pribatua:alta egin behar da buletina jasotzeko, probintziakako zein zuzenbide-alorkako alerten harpidetza egiteko, ekitaldi interesgarriak iradokitzeko nahiz ekitaldiak argitaratzeko.\nAntolatzaileen gunea: ekitaldiak argitaratzea..\nBabesleak: ekitaldi jakin batzuk babesteko eta nabarmentzeko aukera.\nEkitaldia amaituta sortutako edukia non argitaratu daitekeen kudeatzen dute Eventosjuridicos orriko kudeatzaileek,bideoak, aurkezpenak, testu-dokumentuak, argazkiak…\nBabestutako ekitaldiak nabarmentzeko aukera ematen du plataformak.\n2. fasea: funtzionaltasuna zabaltzea\nErabiltzaileak–bertaratzen direnak:ekitaldietarako izena ematea, ekitaldi-agenda pribatua sortzen den dokumentazioa lortzeko, networking-tresnak, gogoko ekitaldiak.\nErabiltzaileak – antolatzaileak: ekitaldiaren erabateko kudeaketa, izena emandakoen kudeaketa, ordainketa birtuala, ekitaldian sortzen diren edukiak argitaratzea, sareetan hedaraztea, check-in, streaming… .\nEventosjuridicos.comWeb gunera joan Zerrendara itzuli


GALDAKAOK UDAL AURREKONTUAK PRESTATZEKO PARTE-HARTZE PROZESUA ABIAN JARRI DU | Createlli\nGaldakaoko Udalak, seigarren urtez jarraian, herritarrekin batera udal aurrekontuak prestatzeko parte-hartze prozesua abian jarri du. Ekimena 2013an hasi zen eta urtez urte, prozesuaren baitan planteatu diren beharrak kontu publikoetan txertatzea ahalbidetu du.\n2018an, Galdakaoko Udalak aurrekontuaren %10 bat inguru eskaini dio auzoen arteko oreka errazten duten proiektuak gauzatzeko. Interbentzio horien zati handi bat prozesu hauen bidez lortutako herritarren ekarpenak izan dira.\nOraingo honetan, eta 2019ra begira, parte-hartze prozesu hau aurreikusten da, (online, aurrez aurre edota posta arruntaren bidez) herritarrek zerbitzu jakin batzuen asetze mailak egiaztatzeko eta baita hauek hobetzeko proposamenak egiteko ere.


DIARIO VASCO: AIKO Taldeak baltsa, mazurka eta fandangoa dantzatzen erakutsiko du larunbatean Donostian\nAiko Taldeak baltsaren, mazurkaren eta fandangoaren sekretuak argituko ditu Donostian larunbatean, martxoaren 25ean, hiru dantza horien arteko alde komunak agerian utziz, ikasteko, hobetzeko eta sakontzeko aukera emango duen tailer monografikoan. Ballet Trekin taldearekin eta Donostia Kulturarekin batera antolaturiko tailerrak plaza mugatuak ditu, eta Victoria Eugenia antzokiko dantza ikasgelan egingo da, 17:00etatik 20:00etara. Izen ematea bulegoa@aikotaldea.eus helbide elektronikoan egin daiteke, 20 euroren truke.\nAntolakuntzak jakinarazi duenez, tailer monografikoak "oso jatorri anitza eta adituen artean sarri askotan eztabaidatua" duten hiru dantza horien arteko antzekotasunak erakutsiko ditu. Baltsak, mazurkak eta fandangoak dantza orokor kategoria lortu dute, eta erritmo ternarioen familiaren barruan, hiru dantza ezagunenetakoak dira.\nTailerra emateko ardura Patxi Laborda eta Sabin Bikandi Aiko Taldeko dantza maisuek izango dute. Biek ibilbide luzea dute irakaskuntzan eta Aiko Taldeko kide dira duela hamar urte baino gehiago martxan hasi zenetik. Horrez gain, Bikandi musikaria eta konpositorea ere bada, eta euskal dantza tradizionalari buruzko ikerketa lan ugari egin ditu; Laborda, bere aldetik, koreografoa da, ikuskizunak zuzendu ditu, eta dantzak berreskuratzeko eta birsortzeko prozesuetan egin du lan.\nBestalde, apirilaren 1ean, arratsaldeko 18:00etan, Aiko Taldeak udaberriko lehenbiziko erromeria antolatuko du Gipuzkoan, Adunako plazan. Eguraldiak laguntzen badu, Bilbotik, Durangotik, Errenteriatik eta Donostiatik berariaz joandako dantzazaleak elkartuko dira, Adunako eta inguruetako biztanleekin, "betidaniko herriko jaien zaporea izango duen jai egunaz gozatzeko".\nHorrela, 150 pertsona inguru goizetik elkartuko dira herriko Aburuza sagardotegian egingo den bazkari herrikoian, eta ondoren erromeria egingo da herriko plazan, Aiko Taldeko musikariekin eta dantza maisuekin. Eguraldiak ez badu laguntzen, erromeria sagardotegiko bertako instalazioetan ospatuko da.


Urrez margotutako denboraldia - Orio - Karkara.eus\nUrrez margotutako denboraldia\nKarkara 2019-07-29 17:00\nKAE2, Euskotren eta Eusko Label ligetan lider dira Orioko ontziak. Datorren asteburuan San Juango uretan jokatuko dute gizonezkoen B ontzikoek. Emakumezkoek eta gizonezkoen A taldekoek, baina, atseden hartuko dute.\nIragan asteburuan ere estropadak izan dira, Santurtzi eta Getxoko uretan, hain zuzen. Traineru denboraldiaren erdian gaude dagoeneko, eta sasoi bikaina ari dira egiten Orioko hiru taldeak. Aurreneko sailkatuak dira emakumezkoen ontzia, gizonezkoen A ontzia eta gizonezkoen B ontzia; Euskotren, Eusko Label eta KAE2 ligetan, hurrenez hurren.\nLarunbateko zein igandeko estropadetan nagusitu zen Orioko emakumezkoen ontzia. Hala, lidertzan berretsi dira, 39 punturekin. Bigarren sailkatuak da Donostia Arraun Lagunak (31 puntu), hirugarrena Donostiarra (16 puntu), eta laugarrena Hondarribia (14 puntu).\nGizonezkoen lehen taldeak bandera irabazi zuen larunbatean Santurtzin, baina bigarren egin zuen igandean Getxon. Dena den, aurreneko sailkatua da Eusko Label ligan, 133 punturekin. Bigarren postuan dago Santurtzi (117 puntu), hirugarrenean Hondarribia (115 puntu), laugarrenean Zierbena (112 puntu) eta bosgarrenean Donostiarra (105 puntu). 100 puntutik behera eskuratu dituzte momentuz gainontzeko taldeek; Urdaibaik (97 puntu), Cabok (60 puntu), Ondarroak (60 puntu), Kaikuk (57 puntu), Lekittarrak (30 puntu), Astillerok (27 puntu), eta San Pedrok (23 puntu).\nGizonezkoen B ontziari dagokionez, hirugarren egin zuen asteburuan, eta ez zuen Algortako Portuzaharra Ikurriña eskuratzea lortu. KAE2 ligan lider jarraitzen du hala ere, 80 punturekin. Bigarren sailkatua da Castro-Canteras de Santullan (77 puntu), hirugarrena Getxo (63 puntu), eta laugarrena Bermeo (63 puntu). Portugalete da bosgarrena (56), Hondarribia seigarrena (50 urte), zazpigarrena Busturialdea (42 puntu), zortzigarrena San Juan (38 puntu), bederatzigarrena Mutriku (21 puntu), hamargarrena A.N. Castro Glass (20 puntu), eta hamaikagarrena Portu-Deustu (18).\nDatorren asteburuan, atsedena zein estropadak\nAste honetan ere jardunaldia izango dute KAE2 ligako arraunlariek, San Juanen. Euskotren eta Eusko Label ligakoek, baina, atseden hartuko dute. Abuztuaren 10an jokatuko dituzte hurrengo estropadak, Ondarroan, eta Hondarribira mugituko dira abuztuaren 11n.


Lurrama, EHLGren urteroko erakustazoka, Biarritzen egingo da aurrerantzean - GARA\nLurrama, EHLGren urteroko erakustazoka, Biarritzen egingo da aurrerantzean\nEuskal Herriko Laborantza Ganberak antolatzen duen erakustazokaren seigarren edizioa Biarritzen izango da azaroaren 4tik 6ra.\nLurramaren antolatzaileek hilabeteak zeramatzaten Baionako Herriko Etxearekin harremanetan, logistika arazoei, batik bat aparkalekuekin zerikusia dutenei, irtenbide egokia aurkitzeko helburuarekin.\nIzan ere, 2006an hasi zenetik Baionan egin izan da, batzuetan Xaho gunean eta besteetan, Glainekoan. Alta, hiru egunetan azokara hurbildu ohi den bisitarien kopuru handiak arazoak eragiten zituen aparkalekuari dagokionez. Horrez gain, zenbait azpiegituraren premiari ere ezin zioten aurre egin.\nHorrenbestez, erakustazoka Biarrizko Irati aretora lekualdatzea deliberatu dute.\nBaiona ez da kontent\nLurramako antolatzaileek biziki eskertu dute «Baionako hiriak, batez ere Jean-Rene Etchegaraik eta Martine Bisautak urte hauetan guztietan emandako sostenguarengatik». Baionako gunean segitzeko egin dizkieten proposamenek ez omen dituela «aski konbentzitu» gaineratu dute.\nAlta, erabakia ez da Bisautaren gustukoa izan. «Ezuste gaitza izan da, hiriko aparkalekuak eskaini baikenizkien modu oso oneko tarifetan, baita Glaineko aparkalekuaren zati publikoa doan uztea ere (iaz 3.000 euro kobratu zieten)».\nAlderdi teknikoez gain, ingurumen gaiez arduratzen den zinegotziak nabarmendu du EHLGk prefetarekin arazo juridikoak izan dituen urte hauetan guztietan, Lurramak alboan izan duela Baionako Herriko-Etxea.\nEtchegaraik berak ere «etsipena» agertu du lekualdaketa dela-eta.